
IOAWIS PIERII VALERIANI 


ANTIQMTM 

BELLVNENSIVM 


SERMO PRIMUS 



uando ita vobis videtur, viri Bellunenses, 
ut de Patriae nostrae antiquitate disseram , deque eius 
conditore , et nominis causa , quae apud veteres tradita 
repererim , historiam longa annorum serie intermortuam 
suscitem, minime gravabor ea omnia memoria complecti, 
quae hinc inde conquisita ad rem ipsam facere videbun- 
tur . Quamquam id me non parum angit de origine ur- 
bis, scriptorum dubioprocul omnium testimonio antiquis- 
simae, et a Romanis, ut palam vobis faciam, in primis 
ornatae; quam scilicet eo ipso tempore, quo illi maxime 
rerum gestarum gloria florebant , vel ampliarint , vel 

Coloniam deduxerint , vix unum apud Latinos auctores 
extare verbum , coactosque esse nos rerum nostrarum 
peritiam , atque cognitionem a Graecis mutuari . Usque 
adeo a circiter ducentissimo post Octavianum Augustum 
anno exaruisse videtur scribendi vigor, immo quoddam 
quasi taedium litterarum , aut contemptio per tot aeta- 
tes Italorum mentes detinuisse . Ac ne de patria nostra 
6olum queri videar . Quot nunc in universa Italia urbes 
summa celebritate censentur, quarum origo penitus igno- 
ratur? Commemorarem aliquot in nostra Venetia, mul- 
tas in Insubris, atque Liguria; plures in Etruria et La- 
tio, innumeras in Campania, in Apulia, in Brutiis, et 
universa Calabria , nisi vererer cos offendere , qui fabu- 
lis quoquomodo confictis aliqua sibi speciosiori origine ap- 
plaudendum instituere . Id enim fere omnibus accidisse 
video , quod in Athenieusibus Pausanias notat dSwSfoi 
ifcpl rH< dmxSif irtpv oioynraf . Athenienses quippe in At- 
tica laudanda magnifice luxurioseque lasciviisse. Quo cir- 
ca nobis eo magis laetandum , quod qua; de nostrae ur- 
bis, si non prima origine, certe quodammodo renasccn- 
tis celebritate dicturi sumus , non scriptorum tantum te- 
stimonio comprobantur; verum etiam antiquorum monu- 
mentorum inscriptionibus , atque operibus testatissima 
relinquuntur . Ut nulla mihi reliqua fiat dubitatio , quin 
haec fidem faciant, qua; Scriptores Graeci litterarum mo- 
numentis tradidere , Romani cives in marmore conscrip- 
sere , maiores vestri sculptis historiis , quae superata ve- 
tustatis iniuria vestris omnium oculis obversantur, agno- 
scenda curavere ; quae qualia , et cuiusmodi smt ; quid- 
que sibi velint , iam cognoscite . 

Illud primum omnium constare vobis crediderim , 
quod veterum aliquot Scriptorum consensu traditum, re- 

ceptissimae fidei fundamentum iecit . Herculem Argivum 
illum ut nostri praedicant , multarum Coloniarum aucto- 
rem , re bene in Hispaniis gesta, per feracissimam hanc 
Italiae partem Civium suorum copias traduxisse, qui cum 
ad Mincii vada pervenissent , regione ea omni , quae in- 
tra Mincium, et Arsiam, et Maris Adriatici littus, et 
Alpes Rhaeticas, Noricasque media est, perlustrata j flu- 
minibus tot, quae et magna, et frequentia per oram om- 
nem dilabuntur, inspectis : neque agri tantum fertilitate, 
verum etiam et tumulorum atque convallium amoenitate, 
situ , opportunitateque comprobata planicie , quae inter 
montes, et mare late porrecta interiacet decursa, dixis- 
se eos, naturam locum alicubi quempiam uni oppido 
commodum exhibuisse, nusquam regionem unam multis, 
et magnis urbibus aedificandis ita idoneam , uti quam 
tunc admirabantur , comparasse, orare itaque omnes Du- 
cem suum $ ut quoniam satis iam terrarum peragras- 
sent, longisque et laboriosis itineribus defatigati miser- 
rima quaeque pertulissent, rebus tot gloriosissime gestis 
daretur tandem aliqua fessis quies, liceretque illis in tan- 
ta locorum opportunitate considere , condere oppida , 
metiri agros, et novum hoc regnum magnis Graecorum 
adoreis applicare. Nulla iam superesse pericula, quae se 
Herculi recta in patriam conferre volenti obiicerent, pa- 
catam esse Liburniam , Illyricum , et Epirum omnem 
ad Ionium, ad JLgeum et Pontum eorum esse colonias, 
aut parere Graecis : confectum denique esse quicquid ar- 
mis effici posset, reliquum unum esse, ut hoc laborum 
suorum et fidei praemium assequerentur . Ad haec Her- 
cules, qui videret nobilitatem suorum omnem id preci- 
bus deposcere, nihil gravatus, in arbitrio omnium es- 
se respondit, mallent ne ibi considere, an secum in pa- 
triam triumphum agere, utrum praeoptarent, gratum si- 

bi aeque futurum. Consedere igitur quotquot in eo exer- 
citu nobilitate praestabant, et quoniam Graecis generositas 
natalium ivyhti* dicitur, quo nobilitati honos habere- 
tur, regionem Guganeam appellari placuit. Partiti mox 
inter se loca, montes, flumina, Mantuam alii in stagnis 
Mincii, ubi spatiosi lacus instar dilatatur, alii Veronam 
inter Athesin et collem proximum , alii Vicentiam ad 
Erethenum , Bassanum ad Mcdoacum alii condidere . 
Nonnulli Taurisium , Feltriam alii , alii Bellunensem a- 
grum inultis oppidis munivere. Quamquam haec non tunc 
nomina erant, neque eo oppidorum lacies, quae nunc 
conspicitur ; verum ab aliis atque aliis ampliata deinceps 
cum forma nomina etiam commutarunt , aucta a Man- 
ilio Etrusca vate Mantua nomen ab ea mutuata sempi- 
ternum. Producta trans Athesin a Breno Gallorum Rege 
Verona, Brenona tunc, ut nonnulli produnt nomine, mox 
Verona dicta, quam alii Catone de originibus citato Ve- 
ronam a Vera familia Tuscorum nuncupatam volunt; sic 
aliae quoque pro temporum vicissitudine statum et ipsa; 
suum expertae . Sed enim quae aliarum urbium origo , 
incrementum aut vicissitudo fuerit, iis ego quaerendi ne- 
gotium relinquam, quorum magis interest, nostrae Civi- 
tatis quod quaerimus nomen unde venerit , mihi cura 
fuerit investigare , curque Anaxus fluvius ea de causa 
ita olim appellatus, quod retro navigari non pateretur 
(id enim significatum Graeco iuest vocabulo) in aliud 
nomen transierit , aperire . 

Ita fiet, ut quae inter eruditos controversiae tempo- 
ribus his obortae sunt , rei veritate cognita , sopiantur , 
et conditoris nostri , sive restitutoris potius nomen ad 
haec usque tempora diu sepultum non sine vestra om- 
nium commendatione , si meritos illi honores decreveri- 
tis , aetate vestra reviviscere videatur . 

Sed anteaquam ad Romana tempora deveniam, qua 
fuerit prius Euganeorum conditio breviter repetendum. 
Nam illi cum otiose satis res suas composuisse arbitraren- 
tur, perque summam tranquillitatem vitam agerent, forte 
accidit ut Antenor Troia capta extorris factus, cum magno 
Paphlagonum Venetorum exercitu, qui amisso Pyloomene 
Ducc huic adhaeserant, magna etiam Troianorum vi auctus 
classem ad oram hanc appulerit, egressusque cum armis, 
Graecos hic habitare praemonitus omnes incursu subito ex 
oppidis, quae per universam planiciem ab Adriatici ora ad 
Padi usque fontem, Vesulique iuga, et alpes caeteras con- 
structa erant imparatos, et secura nimium pace demoili- 
tos eiecerit, sibique regnum id asseruerit, et regioni omni 
Venetiae nomen dederit. Profugi Euganei, nam bos nunc 
tantum attingemus in montes proximos confugere, et eo- 
rum multi valles, quae supra Vicentiam amaenissimae sunt, 
occuparunt. Alii per Medoaci ripas evadentes Bassani re- 
cessus degere. Bona pars Anaxi faucibus superatis in a- 
moenissima valle , ubi nunc Feltria , Bdlunumque urbes 
habentur, delituere, neque his contenti locis interiora e- 
tiam Alpium penetravere, secutique Anaxi ripas per iuga 
Norica, et Camica tumulos plerosque castellis communi- 
vere, inter qu:e id praecipuum fuisse olim dicitur, quod 
ad Anaxi principia licet deletum, Euganeae tamen nomen 
adliuc retinet, nisi vocabulum barbara incolarum vitiet e- 
nunciatio, dum Agoniam vocat. Frequentia haec loca in- 
colis et vallibus montibusque quoquo versum admodum 
populosis. Eorum autein qui propinquiores sunt nobis o- 
riginem esse Graecam, etiamsi non faceret historia fidem 
sermo indigena comprobaret. Est enim is bona sui parte 
Graecus, magisque in focminis quam in viris depraehen- 
ditur. Viri si quidem finitimorum commerciis partim a Teu- 
tonicis, partim a nostris aliena vocabula mutuantur, foe- 

minae, utpote quae vel raro, vel nunquam peregrinantur, 
linguae patriae incolumitatem diutius servavere . Comme- 
morabat mihi Urbanus patruus Civis vester, qui Alpes has 
omnes animi gratia pcrlustrasset , Homerica se vocabula 
in montanae huius regionis aniculis frequentissima reperisse, 
quae nobis interim dum eius linguae poetas interpretare- 
tur, non sine conservatae apud nos vetustatis admiratione 
designabat. Nam iriralot pro extante clavo in pariete, co- 
lumnave, cui vestis , vel quid aliud appenditur , b* pro 
viribus, Homerica locutio, pro percutio, y p*0 pro 

Avia, et alia plurima, tum herbarum nomina Graecis plu- 
rimum nominibus hic vulgo fcemellis agnita, et huiusmodi 
pleraque eodem apud eos significato, iisdem vocibus, qui- 
bus apud Graecos usui sunt , enunciantur , quae vobis a 
inc ideo memorantur, ut Euganeos apud nos praecipue 
consedisse non levi comprobem argumento. Quo vero pa- 
cto Euganei Troianos, qui se iam Venetos appellaverant, 
saepius infestarint, quotiens factae vallibus eruptione oram 
omnem devastarint, proedabumdique in tuta se recepe- 
rint, puto saepius recitari vobis ex antiquis historiis audi- 
vistis: Antenoremque annis iam gravem, ne suorum tran- 
quillitas totiens interturbaretur, coactum eos in societa- 
tem partemque Regni adsciscere, atque ita populus unus, 
una eademque regio ex Euganeis, Troianis, et Venetis, 
qui Paphlagoncs erant , auspicatissimo nomine Venetia nun- 
cupata, nos omnes Veneti. Ante Herculem vero Plueton- 
tem huc Colonias deduxisse tam Poetarum figmentis ali- 
quot, quam Historicorum veterum testimoniis apparet } 
Nam et saxa id indicant, quae Taurinensi regione iuxta 
Padi ripas Phaetontis aurigae signo sculpta magno nume- 
ro reperiuntur. Quod vero omnis ea planicies, quae in- 
ter Appenninum Ligusticum et Alpes Graias, penina iuga, 
#t Vindelicos, Rhaeticos, Noricosque montes multis flu- 

minibus alluitur et a Pado dissecatur Venetia fuerit ma- 
nifestum est , quod Eridanum Poetae Venetum vocant . 
Meministis Propertianum illud . 

Quantum Hypanis Veneto dissidet Eridano. 
Quod vero ad negotium lioc pertinet, Venetos illos anti- 
quiores per nostrae huius regionis tractus habitasse, et su- 
peratis Alpium verticibus in Pannoni® usque fines proces- 
sisse, si quis antiqua; nolit historiae fidem adhibere, te- 
stimonio est antiquissimus terminus litteris Graecis inci- 
sus , qui se nostro itinere , ubi Iuliam Albam versus, Al- 
pes transcenderis, ostentat. Quatuur is est lateribus in- 
signis, quorum in primo litterae hujusmodi leguntur. 

Quod si vobis latinis verbis inscriptionem eiplicari quae- 
ritis, ea est hujusmodi. Troia capta terminus Vaeneti pro- 
gressi . Est vero iaiWrov per dipbtongum prima syllaba 
notatum, aut cius temporis usu, aut imperiti, castrensis- 
que scriptoris indiligentia, cuiusmodi pleraque passim in 
urbe est Roma conspiciuntur. Vel ««iWrov factum a Scy- 
thica forsan, atque adeo Pontica, et barbara pronuncia- 
tionej ut medio inter Augustum et nos tempore scriptum 
i a\tvTiyta>it , iakifiot et similia plerisque publicis in 
monumentis aspicimus illa politiores mox ad eruditi tem- 
poris usum reducentes correxere , et quid ad nostrum hoe 
nomen pertinet, «w diphthongo v digammon esse voluere, 
et altera diphtongo, «' scilicet explosa eiusque loco, * sub- 
stituto, Venetus, quod in usu permanet fecerunt. Quam late 

igitur exspatiatum sit Venetum nomen, quosque sibi fines 
asseruerit ex paucis iis, quae retulimus salis manifestum 
esse arbitror. Successere inde Romana tempora , quae per 
mille fcrme annos omnem rerum in Italia gestarum cele- 
britatem ad se contraxere, sive illi sociis et saedere con- 
iunctis arxilio essent , seu bella ipsi moverent , et fines 
suos assidue proferrent, totiusque Italiae ius sibi denique 
vendicarent, cuius demum universae imperio potiti, nihil 
impendio magis curaverunt, quam Barbarorum eruptio- 
nes, positis ad fauces omnes custodiis, prohibere. Eo legio- 
nes suas delegabant, provinciamque iis, quibus maxime 
fiderent commendare soliti erant. Legebantur vero potis- 
simum ex Romano populo legiones, neque non ex univer- 
sa Italia, praecipue autem ex oppidis sociorum, qui pari 
cum Romanis iure Latii donati essent . 

Ita quae ad Tridentinas, Feltrianas, et Bellunenses 
fauces observandas legiones adpositae sunt , partim Romae 
ipsius indigenae Cives, partim Volscorum manus fuere, 
ex proximis quippe Romae locis Priverno antiqua , Setia , 
Prineste, Tybure, et oppidis Latini nominis plerisque 
aliis; cuius rei testem Catonem appellat Plinius. Antea 
vero quam fauces huismodi Romanorum praesidiis occlu- 
derentur, exposita erat omnis Italia libidini Barbarorum, 
licebat illis quocunque tempore in qgrum nostrum facere 
incursiones, bona depraedari, tecta quaecumque essent in. 
cendere , pecora , instrumentum , hominesque captivos 
agere, ac omni feritatis genere in Italos desaevire. Tu- 
tatus est Iulius Caesar partem eam per Carnos, quae ab 
Liquentiae hostio ad Timavum usque porrigitur, quae- 
que in Carnos et in Noricos primis montium iugis sese 
incipit attollere , et ab eo Iulii foro nomen nulla iam 
posteritate abolendum indidere celebratur adhuc in Carnis 
via in saxei montis latus incisa , ubi Latinis litteris in-* 

scriptum: C. IVLIVS CjESAR VIAM INVIAM SOLERT. 
S. ET IMPENDIO ROTAB. REDD. Viccntinos saltus 
Cassii , Proculi , Barbii , Veturii , Arrii , Fannii , Aurelii , 
Marcellini , et alii ex totius Italiae nobilitate defende- 
bant, quorum adhuc monumenta pleraque toto agro su- 
perant . Veronenses valles Macri , Valerii , Secundi , lior- 
tali , familiaeque aliae sua claritate celebres insedere ; no- 
stras fauces inter Iuliura Carnicum, Bassanensemque a- 
grum positas , Sertoriani milites defendendas eodem pene 
tempore susceperunt . Hinc Sertorii , Flavii , Hostilii , Ser- 
toriani , Turranii, Upsidii , Auisii , Proculi , Poetici , Du- 
renii , Cussonii , Secundi , Maximi , Praecellii , et ut meos 
quoque attingam Valeriani , quos nunc vos Bolzanios ab 
agri cognomine qui sub Medontis Castelli , olim nostri di- 
tione ad lapidem hinc tertium fuit, appellatis. Atque ita 
plercque aliae Romanorum familiae speciosa tot , quorum 
vestigia passim in agro veslro cernitis monumenta reli- 
quere . Romani itaque fuerunt, qui urbem hanc vestram 
ex oppidulo , quod prius in Arcti fluminis clivo Euganeo, 
olim , ut omnino confitendum est, muniverant, in eam, 
quam conspicitis speciem , auxerunt . Romani Anaxi flu- 
vii nomen , qui nunc Plavis dicitur, in Flavium , de 
quo suo loco dicetur , commutarunt . Romani civiles le- 
ges municipio vestro proprias , consularesque titulos Qui- 
ritium more sanxerunt . Romani libertatem tam longa an- 
norum serie , tanto studio custoditam vobis reparatae ve- 
strae urbis initio commendarunt . Ab his autem urbi no- 
men , quo pacto inditum sit , tempus est ut dicere iam 
incipiamus . 

Apud Auctores Graecos, quorum praecipuus unus, 
qui rei , quam dicturi sumus historiam perstrinxit , Sui- 
das in omnium horum manibus, legere est Romanos mi- 
lites , qui per vallem hanc omnem castellis communitis 

Labitabant , constituisse unam ex oppidulis hujusmodi in 
ampliora spatia dilatare . Cumque situm alii alium , atque 
alium proposuissent , placuisse demum locum hunc , ubi 
nunc urbs posita est , quod ab occasu superioris Tropici 
ad Septentriones experrecta staret planicies, et si non 
usque adeo ampla , quod tamen humo pingui , mollique 
uligine praedita erat , segetibus oppido apta videretur . 

A Septentrione Arctus re , et nomine fluvius pro- 
funda admodum valle , altissimoque clivo nixnia per su- 
premum eius marginem ducta naturae beneficio commu- 
niret. Ad brurnalcm ortum frons urbis angustior fieret, 
ubi Arctus Anaxo longe maximo flumini commiscetur , et 
eodem clivo ad altissimi , rapidissitnique amnis eius ri- 
pam descenderetur . Ad meridiem denique clivus idem 
circumductus sinuosi fluminis ambitu defenderetur , sa- 
tisque esse una a campo fossa muroque ducto partem 
eam urbis diligentius praemunire , reliquas facies , utpo- 
te, quas situs ipse tutaretur, haud ita inulto opere in- 
digere . Accedebat huc fontanae undae commoditas af- 
ilucutissima , qua: circiter quarto ab urbe stadio, magno 
adeo fonte pullulabat, ut in urbem ducta non modo lo- 
ris publicis , plateisque omnibus usui futura esset , ve- 
rum etiam privatis aedibus abunde sufficeret. Fonti ip- 
si Euganei , ut verisimile est , Graeco vocabulo rem si- 
gnificante, Phystcris, quia pullulare est, no- 

men, quod adhuc permanet, indiderant . Ad haec vide- 
bant Anaxum ipsum etsi rapidissimus esset, multaque a- 
bundaret aqua , altissimoque alveo glaream infidam secura 
assidue traheret, ponte tamen, si non lapideo, saltem su- 
blicio, ante ipsius urbis aramensis faciem iungi posse; 
neque cos fallebant commoditates, quae inde futurae es- 
sent in commeatibus ab utraque fluminis parte compor- 
tandis, ipsum denique fluvium a Noricis, Caraicisque. Al- 

pibus, sed ut uio verbo dicam a Tauriscis, multis liiuc inde 
collectis per singulas valles amnibus satis auctum , mate- 
riam ligni facti atque infecti plurimam, plumbi, stamni, 
aeris, ferri, calybis, auri etiamnunc atque argenti, prae- 
sertim vivi copiam ez frequentibus toto eo Alpium tractu 
metallo fodinis magno numero provehendam suscipere , 
quae omnia ratibus commodissime convectarentur; quaeque 
asportanda essent eodem in vecta fluvio in Taurisanum, 
Foroiuliensemque agrum sex plurimum horarum spatio, 
(ea est impetuosi fluminis velocitas) exponi posse, pe- 
destre vero iter facientes primis castris in forum Iulii pro- 
cedere, primis in Taurisanum agrum ingredi , secundis in 
Germaniam inferri, secundis adesse Vicenti®, Patavioque 
ita sive suis opem allaturi essent, sive incursanti hosti ob- 
viam ituri, locum ad haec omnia commofiissimum intue- 
bantur. Quibus omnibus persuasi ei ritualibus Etruscorum 
libris, IOVI OPTIMO MAXIMO sacra primum faciunt , 
Martis, Volcanique, et Vestae more suo numinibus invo- 
catis aream complanant, mox tauro et vacca iunctis ara- 
trum circumducunt, et urbis auspicat® faciem sulco pri- 
migenio designant, loco ducendis aquis tam publicis quam 
privatis fontibus non ignaviter excavato. Ianique templa, 
fora , pr&toriutn , publica , privataque aedificia describun- 
tur, omniaque opera utilia , et commoda incolis futura 
locantur aedificanda . Senatulus mox ex antiquioribus et 
approbatis viris cooptafur , Evadrumviralis dignitas sub 
Consulari nomine instituitur, ^Sdiles creantur , Tribuni 
fiunt, Praetores, iudicesque adleguntur . Neque sacerdo- 
tum , Poparumque et Saliorum ordines post habentur. Non 
fabrorum, non centonariorum, neque dendrophororum , 
non armorum, et aliarum denique artium collegia negli- 
guntur. Orta interim est de nomine controversia , quod id 
honoris clari admodum plerique viri sibi adsciscere cotu- 

bantur. Sed ne seditio hinc oboriretur, ad auspicia uti 
gentis eius mos erat, concursum est. Responsum ab Aru- 
spicibus CASUM URBI NOMEN DATURUM, pax itaque 
rebus esset, continuareturque amoenissimae habitationis aedi- 
ficatio . Cum ecce tibi mostrosae magnitudinis aper ez vi- 
ci fortunii faucibus in Poliam Poetici primum, id enim 
antiquum adhuc loco nomen, mox in Scrgianum campum, 
et Montis seruae radices «ruperat, Scalano, Saphortiano, 
Cusigio, Cavartiano, Nogarensique agris praediisque de- 
vastatis, Arctiauam inde vallecullam transgressus flaviorum 
planiciem , quae parti, quae a tergo urbis est, adiacct, 
furibundus invehitur, quaqua rueret clamorem excitari . 
Adcurrere hinc iude Romanos milites, non Tribunos, non 
Prxfectos, non Imperatorem ipsum Sertorium otiosos es- 
se , circumveniri Aprum undique hunc e corona modo hac, 
modo iHac fulminis instar elabi, vulnerare multos, plures 
ambagibus fallere, impetuoso cursu omnes denique delas- 
sare. Praeerat arci, cui urbs amplianda adiungebatur Caius 
Flavius Hostilius Sertorianus, excitatus et ipse Calydonia 
hac venatione, ita eam Suidas vocat, forti arrepto veru 
castello egreditur, atque Aper qui urbis novae fossas atque 
vallum ingressus erat illico fit obviam , hunc itaque con- 
vicio statim appellat , et Romano more ad congressum in- 
vitat. Dirigit in eum dentes Aper, Ille imperterritus ho- 
stem aggreditur, fixoque intra collum atque armos, ve- 
nabulo immanissimam feram primo ictu exceptam humi 
prosternit, traiectaque in ima viscera teli cuspide tam diu 
terree affixum continet, donec post horribiles fremitus ac 
iteratas vasti corporis volutationes expiraret, quem mox 
in humeros sublatum ipse solus aliquandiu per Castra ge- 
stavit . Concurrere omnes admirabundi fortissimi iuvenis 
virtutem in coelum efferentes. Sustolluntque mox ipsi A- 
prurn, et iu rete coniectum transmissis biuc inde contis 

commilitonum cervicibus impositum in triumphi speciem 
quoquo versum per urbis designata moenia circumferunt, 
quo fieret omnibus conspicuus . Hostilius interim equo cos 
ipso quo publico merebat invectus, et ipse subsequitur. 

Excitantur bine , inde plausus , acclamationesque in- 
ter quas una omnium iterata sxpius exaudiebatur vir 
unus , vir unus , vir unus , quod id incredibili admirationi 
esset , tam immanent belluam unius tantum hominis vir- 
tute concidisse . Excepta ea vox in causa fuit , ut quo- 
niam ab Aruspice responsum acceperant Casum urbi no- 
men daturum, urbs ipsa Virunum , appellaretur. Scri- 
bunt enitn Grceci dum nominis huius causam perscru- 
tantur, vocem huiusmodi apud Romanos id esse, quod 
apud eos ***p , atque Aprum hunc in hunc modum 
urbi nostrae nomen ct auspicia dedisse . Quod si qua; apud 
Suidam scribuntur vobis recitari cupitis, ita illic habent. 

JiipiviOY Syouot irbXduc v apixbiyxp tiv et , ttSxevb XPW* 
Stiirt t6y %ipoo» IXvfiatnrOy xal ivrZ otx»Ttt tieixopivn 

iit» fiyvoY.nlxpint xvyp rb» #vv ictprl^xt lori tkc iftavttyi- 
tsro hirri xal ortpl xaXvlbvot nvSivnat bili tupixhi Ivt/Uurav it 
dyyp t? Ilia fvvfi TvritTt fixpirovt. bStr 4 tcoXit /lupino» ixX <j9n . 

Ast haec video , Latina fieri deposcitis , geram vobis mo- 
rem . Bcrunium urbis nomen , Norica vero gens, ubi suis 
portentum a Deo missum regionem omnem devastabat , 
contra quem cum omnes progressi essent, nihil quicquam 
proficere, donec vir quidam Apro factus obviam, eum 
et confecit , et in humeros sustulit , cuiusmodi illud est 
quod se super Calydonia fabulantur j Norici vero admi- 
rati juvenis robur acclamaverunt voce patria vir unus, 
vir unus, quod Graece sonat i*np unde urbs Viru- 
nium appellata est . Sed ne forte quis me fabulari fabii- 
las arbitretur, mihique eo succenseat, quod initio alio- 
rum fabulas , et commentitias historias carpere visus fuc- 

rim , non dissimilia tamen ego pro veris venditare ag- 
grediar , haec urbe de nostra dici ab antiquis monumen- 
tum indicat , paucis admodum abhinc annis , dum Ste- 
phania basilica reficeretur , terra erutum in quo scilicet 
historia haec de Apro ab uno lautum viru confecto , de- 
que eo in triumphi speciem circumvecto pulcherrimo ope 
re circumsculpta est . Et quoniam hac de sermonem fa- 
cientes peropportune iuxta fontem Stephanium consedi- 
mus , Aspicite obsecro monumentum ipsum e proximo , 
atque hic Flavium Hostilium Sestorianum Romanum E- 
quitem , multis et magnis honoribus insignitum , cuius 
gloria vetustatis edacitatem in haec usque tempora supe- 
ravit , agnoscite . Animadvertite. quid ad hoc primum la- 
tere sit insculptum , nonne praestantis formae iuvenis , qui 
solus Aprum immanem venabulo traiicit ? Haec vero al- 
tera facies quam describit historiam ? Aspicite primum 
omnium vastum id corpus Apri conicctum in rete , con- 
siderate quem prae se feruot laborem viri valentes illi , 
qui plagarum contis in collum coniectis obvolutum Aprum 
sustulere . Videte Hostilium eumdem in equo insidentem , 
ut laeto atque hilari fronte subsequitur . Observate turbas 
concursum , manusque ipsas ad coelum surrectas ; Nonne 
inde insignis illius victoriae admirationem , plausum , et 
acclamationem , et vocem etiam eamdem ipsam , quae 
apud Suidam, Virunus sonare, referrique subintelligitis? 
Nimirum historia haec eadem est, quam ab auctoribus 
Graecis traditam dicebamus . Quod si quis venationem in 
medio positam esse dixerit , unumquemque studium eius 
profiteri potuisse, non negabunt tamen, quicumque rem 
ita sculptam inspexerint , eam ad historiae Graecae argu- 
mentum plurimum convenire, neque absonum dixerit qui- 
spiam Aprum iu causa fuisse , ut verbi nomen impoue- 
retur.Cum Aper Ephesiorum urbi condendae locum osten- 

dent , sus AJneae , Cadmo vitula , tlo bos , et passim apud 
auctores his similia et nostris longe etiam leviora conscri- 
pta sint . Sed age nihil contemur aliam quoque condi- 
ctorii faciem contemplari . Est hic , uti videtis , iuvcnis 
eiusdem effigies , quae cervum comprehenderit , gestus vero 
hominis eiusmodi est, ut cornu alterum , quippe levum , 
decutere connitatur , puto ut aliorsum id avertat , alte- 
rum in sua statione cou tineat . Haec est viri Belluncnses 
vestrae urbis facies ; quam , ut facile coniectari possumus 
Hostilius ipse descripserit . Nam facta est haec urbs ad 
cervini capitis similitudinem qua et Brondisium , unde 
illi nomen , quod ut Seleucus secundo linguarum ait fifhriay 
Messapiorum lingua significat cervinum caput. Et si par- 
va licet componere cum magnis, habet et quandam ma- 
gnae Bizantii formam. Illa enim jn procurrenti promon- 
torio posita pro fronte, quae trientem Solem atque me- 
ridiem spectat, alluitur propontide, a Septentrione au- 
gusto mari a continente dispescitur, ab Occasu muro per 
planicem d ucto clauditur . Vestra vero urbs in promonto- 
rii similitudinem ab Occasu aestivo Capricorni ortum ver- 
sus exporrigitur, et a lato cervini capitis instar in angu- 
stum procurrit . Ab ortu hyemali neque non meridie al- 
tissimo clivo, quem Anaxus ambitu flexuoso lambit, cin- 
gitur, a Septentrione Arcto angustiori fluento ad imum 
clivum, qui ejusdem est altitudinis, alluitur; donec in ip- 
sius urbis conspectu in Anaxum ipsum influat, ab occa- 
su tropici superioris fossa lata, muroque praealto munitur, 
pro urbis latere hoc area est, quae ante portam prima- 
riam instar Theatri circumducitur aedificiis , atque haec ip- 
sius cervi frons videtur; aures ut in cervo amplae, ita 
ab arca duae longe patentiores plateae porriguntur, publi- 
cis ambae fontibus et privatis aedibus instructae, quarum 
una Occidentem versus, inter urbis fossas, et longum ad 

modum suburbium ducta Hippodromi usum praebuit. Al- 
tera in Aquilonem versa thermis vel Basilicae, vel utrique 
rei commoda olim fuit. Nam puer cum essem, et Ste- 
phaniae Basilicae fundamenta ultima jacerentur , multa me- 
mini me magnorum aedificiorum vestigia videre . Quoti- 
die vero ex antiquis operibus lapidei alvei inde passi m 
eruebantur, qui mox in Cives distributi privatis fontibus 
lacuum usum exhibuerunt, ex eorumque numero esse ce- 
leberrimum hoc Flavii conditorium modo dicebamus. Sed 
ut his omissis ad rem nostram redeamus, cornua quae in 
sculpto cervo cernuntur suburbanas hinc inde vias domo- 
rum frequentia constipatas, et in plures angiportuum ra- 
mos deflexas indicant , quarum quae Occidentem versus 
tendit in plano est, quae ad Septentrionem declivis , et 
ad fluvium Arctum deiecta, idque fortasse sibi vult cornu 
illud, quod leva manu deprimitur. Pro cervi vero oculis 
binae in urbe vestra arces fuere, in duobus quippe mu- 
rorum angulis, in his autem custodias esse mos est, et 
-oculus custodiae signum, quamvis quae olim a levo cornu 
erat, diruta nunc sit, et sola ostentet fundamenta, quo- 
rum etiam bona pars foroniorum Civium vestrorum aedi- 
bus occupatur. Optat cervus aquarum fluenta, optare vi- 
detur urbs vestra, ut exporrecto ad Anaxum rictu se 
inde proluat , ideoque linguam extra dentium claustra exe- 
rit « lloc dubio procul est suburbanum illud tot sedibus 
frequens a porta Ruderum toto clivo positum ad margi- 
nem usque fluvii, quod in ulteriorem ripam usque pro- 
tenditur. Sed haec forte nimis poetica videantur; quare 
ea potius consectemur, quae ad Flavii nostri celebritatem 
pertinent, quique is fuerit ex ipsa Conditorii memoria 
perspiciamus ; quae quidem, ut videtis ita habet. 

Hic est igitur vester Flavius Hostilius Romanus Eques 
inultis, et magnis honoribus insignitus , quem urbis no- 
stra: conditorum arbitramur, io cujus gratiam Anaidm 
amnem Flavium appellatum, mox corrupta voce in Plavin 
abiisse maxime verisimili contectura dicebamus , quin et 
Flaviola planicies, quae urbi contigua est videtur ab eo no- 
men accepisse, cum hoc praesertim in ea uti vidimus, 
Conditorium repertum sit, q&o super ambigere posse ne- 
minem existimamus; nobis igitur maxime laetandum, quod 
Flavii nostri memoria vetustatis edacitatem in haec usque 
tempora superarit. Sed age, quoniam ita vos cupere animad- 
verto, inscriptionem ipsam, quibusdam litterarum notis, qua» 
punctis singulae distinguuntur, obscuram luci dare, etquic- 
quid in ea est ambiguitatis explicare aggrediamur, mox u- 
trum Bellunum et Virunum idem esse possint, et quomodo 
nominis mutatio facta fuerit, si per otium licebit , examina- 
bimus. Inscriptio est C. FL. HOSTILIVS PAP. SERTO- 
RIAM VS. Quod puto vos non ignorare verbis his explican- 
dum esse. Caius Flavius Hostilius Papinius (leg. Papia ) 
Sertorianus. Subsequuntur inde monosyllaba duo iisdem 
pene repetita litteris LAVR. LAY. Quod fortium Militum, 



C. FL. HOSTILIUS 
PAP. SERTORIAM VS 
LAVR. LAV. P. EQ. R. M. 

SIBI. ET. DOMITIAE 
T. FILIAE. SEVERAE 
COJNIVGI. INCOMPARA 
BILI 

V. F. 

rpiropi XAIPE 
OPECI AEI 
MNHMflN 

et eorum maxime , quorum opera , et labore victoria tri- 
umphalis comparata esset , praemium erat . Sacris enim 
Laurentalibus quae prius in Aciae Laurentiae, quae Romu- 
lum, et Remum educaverat, honorem instituta Milites ii, 
quorum virtus in bello maxime enituisset, nominatim ce- 
lebrabantur , acccdebatque virorum fortium titulis sem- 
piternis, ut Laurentalibus laudati dicereutur. Istiusmodi 
inscriptionis forma aliquot litteris locupletior habetur eo 
monumento , quod Fcltriae victura vetustatis memoria con- 
spicitur in hunc modum . 


C. F1RMIO. C. F. 
MENEN. RVF1N. EQ. PVB. 
LAVREN. LAV. DEC. FLAMIN. 
PATRONO. COLLE 
GIORVM. FAB. CENT. 
DENDR. FELTRIAE 
ITEMQVE. BERVENS. 
COLLEG.FABR. ALTI 
NATIVM. PATRONO 


In inscriptione hac pro LAVRENTALIBVS. LAV- 
REN. una plus syllaba quam in nostra sit notatum vide- 
tis. Sed enim singulae illae litterae P. EQ. R. M. magnam 
omnibus faciunt ambiguitatem. Quod ita consentientibus 
hujusmodi antiquitatum peritis interproetamur : Publico 
«quo Romano meritus frequentissimum id in titulis EQ. 
PVB. hoc est equo publico absque alia verbi merentis, 
aut militantis adiectione, quod nonnulli equiti Publico 
inepte legunt . Nam equo publico nulla dempta littera ha- 
betur in plerisque veterum Epigrammatibus, ut in quo- 
dam Foroiuliensi , quod heri Ambrosius Regiensis iuven- 
tutis vesti » moderator optimus a se descriptum ostende- 

bat. Eius copiam mihi fieri imii, qu* quidem iis litta* 

insormta . 


ri* inscripta est 

I. 


T. VETID1VS. 
T. F. SCAPT. 
VALENS 
IIII. VIR. IVR. DIC. 
QY1NQ. PONTI 
SIBI. ET. 

T. V E T I D I 0 
POTENTI F1L. 
EQVO. PVBLICO 
ANNOR. XX. M. IIIL D. 
T. F. I. 


V. 


Est et alia Neapoli 
sic inscripta 


M. VECTIO 
M. F. PAPIO 
EQVO. PVBLICO 
PRAEFECTO. COII.! 
VI. TIIEACVM. 


Sunt etiam Brixiae inscriptiones duae in quibus EQVO 
PVBLICO integre notatum est, eas age iam accipite, ut 
locuplcx testimonium eorum, quae supra diximus. 




- - - tl 

SERVILIO. POLIAN. 


C. RAESIO 
P. F. FAB. 
AEMILI ANO 
SENIORI 

EQVO. PVBLICO 
DECVRIONI 


SERVDLIVS. VERVS 
PATER 
VT. FIERET. PETIIT 
L. D D. D. 


EQVO. PVBLICO 
OMNIBVS 
HONORIBVS 
MVNICIPALIBVS 


PERFVNCTO 





Ita declaratum est Ciceronianum illud in Antonium. 
Ibi altera statua equo publico. Sed anteaquam ex equo 
hoc descendamus, non dubitabo vobis dicere, in aliquot 
monumentis dici solitum, exornatus equo publico, ut Be- 
neventi antiqua admodum inscriptione legitur. Q. PLO- 
T1VS, Q. F. QVIR. ROMANVS EXORNATVS EQVO 

PVB. et quae sequuntur. Alibi legas habenti Equum. pu- 
blicum, ut Romae ad portam Appiam in jugo: C. COR- 
NELIO PRISCI F. HABENTI. EQVVM. PVBUCVM. a- 
libi equo publico donato, ut apud Cordubam in Hispa- 
nia SENEC.E TARQ. A2D. Q. II. VIR. EQVO. PVBLI- 
CO. DONATO. Sciendum vero Equites apud Romanos, 
ut Cicero ad Atticum indicat Ordini senatorio fuisse di- 
gnitate proximos . 

Sed ut nihil relinquamus intactum in inscriptione 
Vcttidiorum, tria illa elementa subscripta T. F. I. nil a- 
hud sibi volunt, quam testamento Jieri iussit. In Hosti- 
liano locutiones quinque Graecis scriptae litteris TPirOPI 
XAIPE OPESI AEI MNHMflN , salutationis is modue 
est a rebus quarum studio salutatus afficitur. Vigila, de- 
lectare montibus seraper memor. Sed enim ipsa scriptu- 
rae ratio non satis litterata est, cum in locutione vpiyopi 
littera ca desideretur , quae EI diphtongum faciat ; sed 
minime mirum hoc, quia milites arma magis, quam lit- 
teras norant. Et una quaque aetate passim multa ita de- 
luxata, curta, inversaque observes, quod plerumque vocis, 
quae in usu esset sonum potius quam scribendi rationem 
sequerentur. Sed quoniam Epigramma illud, quod allatum 
Feltria vobis legendum tradidi, multas, ut video, inter vos 
ambiguitates excitavit ; operae pretium fuerit eas explicare, 
vicinitas, n. id juris habet, ut quae honeste poscat, merito 
debeat impetrare , quibus quidem declaratis adapertior no- 
bis fiet via ad ea probanda , quae de Bclluni nomine vobis 
indicanda suscepi. Sed illudne in tam aperta re multum im- 
tnoremur, manifestum, quod C. FIRMIO. C. F. MENEN. 
RVFIN. tantumdem est, ac si scriptum esset, CAIO FIR- 
MIO CAI FILIO MENENIO ( leg. menenia ) RVFINO . 
Idque potius quod subsequitur interpretabimur . EQ. 
PVB. LAVREN. LAV. DEC. FLAMIN. PATRONO . 

Idem esse ac si scriptam esset , EQVO PVBLICO LAV- 
RENTALIB. LAVDATO. DEC V RLE FLAM1KVM , vel 
FLAMINLE PATRONO . Sequuntur inde verba pleraque 
detruncata. COLLEGIORVM. FAB.CENT. DENDR. FEL 
TRLE.ITEMQ. BERVENS. Idest COLLEGIORVM. FA- 
BRORVM. CENTONARIORVM. DENDR OPHORORVM. 
FELTRLE. 1TEMQ. BERVENS1VM. Additum mox COL- 
LEGII. FABR. ALT1NATIVM PATRONO, quippe COLLE 
GU. FABRORVM. ALTINAT1VM. PATRONO. Ita ut Col- 
legia fabrorum, Centonariorum, et Dendrophororum pari» 
ter et Feltriaeet Beruae fuisse, Altini fabrum tantum intel- 
ligatis, quorum firmius is patronus esset. Beruam autem 
«tatis nostrae peritiores Bolzanium esse volunt, Plinianum 
secuti ordinem, Feitrini, Tridentini, Berucnses. Quod ve- 
ro FAB. et FABR. pro FABRVM possessivo casu numero 
multitudinis positum sit nemini dubium esse crediderim, 
quoniam id inscriptionis passim habetur . Vnde vero CENT. 
pro CENTONARIORVM et DENDR. pro DENDROPHO- 
RORVM commentari didicerim aperiendum. Multa? sunt 
veterum inscriptiones , qua? liuiusmodi locutiones litteris 
omnibus explicant , sed ut interim Romanas , quae pluri- 
me suut, praeteream, quam Brixiae antiquo monumento 
a se olim lectam et cum fide descriptam ad nos attulit 
Iurisconsultus ciuisque vester Theodorus Paganus affe- 
ram , ita enim est . 


COLL. FABR. F.T CENT. 
SEX. SEXTIO. ONESIGENI. 
ORNAMENTIS. 
DECVRION AL1BVS . 
BRIXIAE. VI. VIR. AVGVSTAL. 
PATRONO. COLLEGIORVM. 
FABR. ET CENTONARIOR. 

ET DENDROPHORORVM. 

Et quod Parmae incisum marmor ostendit mihi vir do- 
ctissimus Oorgius Anselmus 


PRAET. LEG. XX. VALEN. 
V1CTR. PRIMOP. LEG. 

X. GEM. PIAE. FIDEL. 

CEHT. LEGIO N. III. SCY 
THICAE. XI. CLAVD. XIII. GEM. 
VII. GEM. 

PATR. COL. IVL. AVG. PARM. 

FATR. MVNIClPlORVM . FORODRVEJIT. ET. FORO 
KOFAUTR. PATR. COLLEGIOR. FABR. ET CENT. ET 
DENDROPHOR. PARM ENS. COL. CEHT. MERENTI 


Satis igitur vobis liquet Centonariorum et Dendro- 
phororum apud Maiores nostros collegia fuisse , esseque 
nunc praecipue . Erant vero Centonarii , qui centonibus 
vestibus militaribus contexendis operam dabant . Nam hu- 
iusmodi vestes vectigalis nomine publice militibus impen- 
debantur, et in hanc usque dicmFeltrini huiusmodi cras- 
sioribus pannis contexendis plurimam impendunt operam. 
Dendrophori vero, ut Graeci plane vocabuli significatum, 
ostendit, ii sunt, qui ligni materiam, qua» per nostra plu- 
rimum flumina in Adriaticum Venctias assidue convecta- 
tur traducendam redimunt , quos a ratibus ea materia 
contextis, ratiarios vocitatis, exercitores ratium Vlpianus. 
Quantum igitur ad Hostiliani Epigrammatis Intellectum 
pertioet , satis hactenus explicuimus , quidque Graeci de 
urbis vestrae nomine tradiderint, intellexistis, quibusque 
coniccturis adducar in eam sententiam, ut si quis Roma- 
norum Vrbi vestre nomen dederit , eum fuisse putem j 
cuius nomen et historia eadem ipsa , quam super Apro 
ab uno viro confecto, Suidas memorat, antiquissimo sculpta 
monumento conspicitur. Reliquum vero esset, ut unum 
vobis scrupulum eximerem, qui vos addubitare facit, u- 

trum Bellunum, et Virunum eadem esse urbs credi pos- 
sit, quod tamen ut vobis testatissimum relinquam, longe 
mihi facilius erit, quam Historiam ex Graeco fonte hau- 
stam de vestrae urbis origine nuper explicuisse. Sed quo- 
niam satis hodie locuti sumus, et Sol iam inclinatus oc- 
casui proximus est , privataque plerisque vestrum negotia 
inemubunt , de choroghaphia , situque Bclluni , quaeque 
fuisse videatur in nomine demutationis causa, et aliis qui- 
busdam ad urbis antiquitatem et gloriam pertinentibus 
in crastinum dicere differemus . Sapien tissimi enim viri 
dictum memini , summo opere cavendum , ne vel iuvandi 
studio simus apud quempiam importuni . Vos interim 
valebitis . 


SERMO SECUNDUS 

Nimirum video viri Belluncnses non ingratam vobis 
fuisse hesternam dict ionem meam , quae C. Flavium Ho- 
stilium Sertorianum verisimilibus quidem argumentis ur- 
bis ipsius vestrae si non Conditorem, certe vel ampliato- 
rem, vel Coloniae deductorem indicabat. Pro indicio au- 
tem rei vobis placi ta e accipio , quod adeo frequentes ho- 
die ad audiendum convenistis, qui heri uno prope minus 
viginti casu ad fontem Stephanium, et ipsius Hostilii con- 
ditorium aderatis. Hodie vero chryptoporticum hanc om- 
nem magno adeo numero complevistis. Dabo igitur pro 
viribus operam, ne vos huc accessisse poeniteat , si ulla 
patriae vestrae bon inani quidem gloria , si antiquarum re- 
rum cognitione, si veritatis studio ducamini. 

Illa vero primum omnium difficultas expedienda est, 
quae diu doctorum quorumdam animos sollicitos habuit; 
et in hanc usque diem aqua haerere coegit. Cum apud 
Plinium et Ptolemaeum Graeeosque nonnullos qui vel de 

situ orbis, vel de urbibus aliqua conscripsere, Bellumrm 
inter Venetas urbes adnumerari deprehenderet, Virunum 
tamen quam eamdem esse asserimus, apud euindem Pli- 
nium videatur in ea esse oppidorum nomenclatura, qua* 
nonnulli ad Ripenses Noricos pertinere falso existimant . 
Quae quidem loca recitata , examinataque explicatiorem 
opinionis nostrae intellectum efficient. Qui sit igitur Pli- 
nianus in regionibus his describendis ordo, videamus. Vn- 
de vigesimo libri tertii capite percurrit , Primo Pliaius 
oram Venetiae maritimam, enumerat inde flumina ad o- 
ricum usque , sed non ea per ostiorum , quibus influunt 
in mare ordinem , sed a fontibus quaedam ; atque hoc 
illud est , quod maiori , minorique Tiliavento decursis 
Anaxum mox ponit, quo Varamus defluit. Hinc oppida 
littori viciniora. Altinoque per Istram, Liburniamque u- 
sque procedit . Mox ad Mediterranea regionis eiusdem 
revertitur a Cremona ambitum omnem amplectitur Ace- 
dum usque Bellunumque provectus . Hinc Vicentiam re- 
trovertitur, inde Mantuam. Sed agite nunc. Qua regio- 
nis decimae parte, locoque sita sit Bellunum inspicia mus. 
Ita fiet, ut quae spissa adeo videntur defecata dicendo 
clarius elucescant . Sane verba Plinii sunt . In Mediter- 
raneo Regionis decimae Colonia Cremona, Brixia Ceno- 
manorum agro; Venetorum autem Adria, Ateste, et op- 
pida Acedura , Patavium , Opitergium , Bellunum , Vi- 
centia, Mantua, Tuscorum Transpadum sola reliqua. Vi- 
detis hic urbium ordinem, non tamen de situ sumptum, 
neque per alphabeti seriem, cuiusmodi fuere Octaviani 
Augusti commentaria, dispositum. Nam ab Acedo, quae 
nimirum in Pontificum Romanorum actis Ceneta nunc 
est , urbs olim et magna , et opulenta , quamvis nunc 
magna sui parte vici speciem exhibeat , arce ipsa sola 
adhuc muro cincta. Ab hac inquam inter Bellunum et 

Opitergium media, Tarvisio praeterito, quod nondum Cor- 
(an urbs illa condita erat , Patavium provolat ; inde ve- 
luti quodam aurigandi studio, repetito in contrarium i- 
tinere Opitergium revertitur, inde Bellunum, Acedo me- 
dia, inde Vicentiam usque transcurrit immemor Feltriae, 
quae nunc inter has media; sed ipsa quoque ut nonnulli 
putant nondum extabat, quod absurdum dictu, cum sta- 
tim Feltrinos et Tridentinos inter Rhaetos enumeret. Ita 
apud Ptolemaeum ordine magis tortuoso. Venetae Civitates 
mediterranea» sunt . Tridentum , Bellunum , Vicentia , 0- 
pitergium, Acedum, Ateste, Patavium, Altinum. Neque 
hic ulla est Tarvisii memoria, perinde ac neque Feltriae. 
Sed utcunque posita sint haec a Cosmographia, agnoscunt 
iam illi Bellunenses Venetos , quos Graeci dubioprocul 
modo virunetos, modo rirunios vocant. Iuncturus inde 
Plinius Venetis et Rhaetis provincias subsequentes, capite 
vigesimo incolas ponit Alpium, iuxtaque Carnos inquit, 
quondam Taurisci appellati nunc Norici, paulo post de 
Noricis ait , his contermini Rhoeti . Inde , nobis hic ita 
relictis, per Lepontios transcurrit Alpes ad confinium u- 
sque Ligustici maris, quibus prima supra vigesimum ca- 
pite relictis, ad oram maritimam et eius Insulas descen- 
dit; ac per Liburnos ad Titium usque fluvium provehi- 
tur . Mox xxij. et xxiij. cap. a Liburnia Dalmaticam per- 
quirit, productoque itinere ad oram usque Macedonia», 
qua parte Adriaticum attingit, ubi oppidum Oricum a 
Colchis conditum memorat, unde mox initium Epiri, inde 
ad Carnos et lapidas retroversus montana quae ad Sep- 
tentrionem reliquerat descripturus, principium capit a Car- 
norum Iapidumque finibus atque Rhaetis, inter quos nos 
Medii sumus . Ait enim Rhaetis iunguntur Norici , quod 
quidem principium esse deberet vicesimi quarti capitis, 
si libri continui sunt in capita dividendi, in hunc roo- 

dum. A tergo Camorum et Iapidum, qua se offert ma- 
gnus Ister, Rhaetis iunguntur Norici, ubi animadverten- 
dum est, quod in Yenetiis et Rhtaeis describendis, ab 
meridionali parte Beliunum usque pervenerat , Noricos 
mox percursurus, qui a tergo Carnorum et Iapidum in- 
cipiunt, et ad Septentrionem inde porriguntur, ab eadem 
in finibus urbe posita exorditur , inde ad magnum usque 
Istrum profecturus, unde mox iter dirigat in Pannoniam. 
Oppida vero Noricorum enumerat Virunum in primis , 
mox Celeiam, Teurniam , Aguntum , jEmouiaiu , Clau- 
diam , et alia , quae bic non babeo necesse commemo- 
rare; praecipue cum mihi fides facienda sit Belluni no- 
men cx Yiruno demutatum . Sed ut haec planius intelli- 
gantur , non abs refuerit , ut semel Noricorum fines in- 
vestigemus. Capite xxv. Pannoniae fines positurus Plinius 
a fronte ait Scordiscos esse, a tergo Tauriscos; eosdem 
autem superius Noricos appellarat . Et Strabo Noricorum 
aliquos vocari Carnos, Tauriscos alios scribit. Quod sub- 
monet apud Plinium, ubi Anaxum oriri ait in montibus. 
Tarvisinis, Tauriscis forte legendum esse; Nam apud hos 
omnino nascitur. Quamquam quod ad Tauriscos attinet, 
sunt litteratura nobiles admodum viri, qui odiernum vul- 
gi sermonem secuti , nostros hos finitimos, populos Tau- 
tiscos potius quam Tauriscos vocatos ab Auctoribus su- 
spicentur, quod Tauz vulgo, qui Latine Teuton dicitur, 
ct toto hoc Alpium nostrarum tractu Tauci nunc appel- 
lantur, Taurisci tamen passi m Plinio sunt et Straboni; 
quamvis Eratostenes Teriscos scribat, et Taurinos Tertio 
Polybius . Apud Stephanum simpliciter Tax/fianofoi livov 
irtfl ra £ yvit * . Sed quod eos Eratostenes per, e , prima 
syllaba scribi admonet, eosdem et Troos vocari dicit; quod 
quidem consensu m habet cum iis, qui Antenoreos quoque 
hac diffusos tradunt, et in Ripenses usque Noricos pe-’ 


Digitized by Google 





31 

nctrasie ; de quibus monumentum antiquum in Termini 
formam primo sermone nostro vobis indicavimus, quo 
minus ridiculum videatur praclaros esse Teutonici nomi- 
nis Heroas, qui se originem ab Hectore, et fratribus 
eius duxisse profiteantur. Igitur ad nostra redeamus. Pa- 
lam est Noricis finitimum esse Iulium Carnicum, si Pli- 
nio, si Ptolemajo, si nostrismet oculis credimus . Nam id 
vicinorum nostrorum nomen adhuc perdurat incolume . 
lapidia nimirum ea est; cuius bona pars nunc Fori Iulii 
patria nuncupatur; de qua apud Maronem: Et Iapidis 
arua Timoni, pars etiam ad Istriam pertinet. Sed eia 
demum urbem nostram , ut video errabundam, palantem- 
que perquiramus . Foroiulienses a meridie dubio procul 
nobis suat contermini, ab Oriente Carni, a Septentrio- 
ne Noricis inserimur , iique Taurisci iam sunt , ab Oc- 
casu Rhaetos ad septimum lapidem habemus . Extat An- 
tonini Augusti itinerarium , si modo illud Antonini est ; 
utcunque tamen receptae fidei commentarium habetur . 
Ibi digressis ab Aquileia, Viruno, Montana statim offe- 
runtur, quorum primi se nobis exhibent Cathorini. Nam 
eam Norici partem , quae supra etiam Anaxi fontem, qt 
rivos in eum amnem confluentes, per arctissimas profun- 
dissimasque valles hinc et inde praecipitatos pertinet, in 
Bellunensem usque agrum , Graeco vocabulo vulgus Ka- 
thorc vocat , qua locutione populi montium accolae si- 
gnificantur. Tant undem enim est, quod per 

montes; ut ex hoc quoque nomine vere puriterque Grae 
co, Graecorum gentes hic olim habitasse cognoscamus, 
ne fabulosum quis putet, quod heri Euganeos in hos mon- 
tes se recepisse dicebamus . Hi vero a meridie Carnos 
finitimos habent, et aliquot eorum vicis imperant, gens 
civilibus ad modum ornata moribus, ingenio, facundia, 
et rei cuiuslibet industria celebris, ante omnia autem fi- 

de in Venetum nomen incomparabili , et ob id legibus 
suis vivere permissa, IUustrissimique Senatus Venati Kbe- 
ralitate, tributorum, operumque omnium immunitate do- 
nata Ab occasu Rhoeti nimirum sunt , in quibus pri- 
mum Feltria recensetur a Plinio, urbs ea ad Occiden- 
tem Solem , Belluno digressis Rhoeticarum prima brevi 
admodum se nobis offert itinere ; et nisi oculis nostris 
interposito colle summoveretur . Iam nunc in conspectu 
ex hoc loco esset . 

Quinque igitur Gentium medii commoditates nostras 
Rhaetis Noricis et Carnis alpinis gentibus . Campestribus 
vero Foroiulicnsibus , et Venetis communicamus, ita vi- 
cinitas in causa fuerit, cur modo huic, modo illi regio- 
ni adseripti fuerimus, quibus tam brevi spatio contermi- 
ni sumus . A Rhcetis enim septem non amplius passuum 
millibus distamus. Noricum a nobis principium, ut dictum 
est, sumit; Carni proxime finitimi et ipsi sunt, Foroiu- 
lienscs contigui; Taurisani ipsi quoque non procul, quam- 
quam in Rhoetos vicis aliquot ingredimur. Mediterraneorum 
Noricorum montana ad Septentrionem late obtinemus quo- 
rum aliquot Castella in tumulis dictioni nostra: subiecta 
sunt. Foroiulienses versus, quorum aliquando limes Pla- 
nius ante urbis nostra: conspectum fuit, et in eorum nos 
aliquando planiciem provecti non pauca eius regionis op- 
pida tenuimus, in aliquot tamen passuum millia porrigimur. 

Quod vero Plinius Noricos ait produci usque ad ma- 
gnum Istrum, ut haec rectius percipi possint, sciendum 
est Noricorum populos alios ripenses, alios Mediterraneos 
appellari, ut in Theodosii, Honorii et Costantini Impe- 
ratorum Commentariis aliquot observavimus . Ripenses illi 
nimirum sunt , qui per Istri ripam , et eam agri par- 
tem extenduntur. Mediterranei, qui per Alpes in nostram 
usque regionem porriguntur sub auspicatissimo Austris 

nomine maxima sui parte comprehensi. Quod vero in hoc 
tractu, locoque, ubi nostra urbs, Viruni sit apud Aucto- 
res mentio primum Suidas rerum , locutionumque anti- 
quarum collector apud Graecos diligentissimus testis est, 
qui Bfyowey Italicam urbem agnoscit, et nomen illi e Ro- 
mana voce, quod heri dicebamus, inditum ostendit. Ne- 
que magni faciam, si quis Apri historiam, quae opere pror- 
sus antiquissimo apud nos in marmore sculpta est, eam 
esse quam enarrat Suidas contentiosius abncgarit; cum 
Stephanus in eo compendio, quod ex Hermolai Geogra- 
phia contraxit, Virunum in Noricorum Mediterraneis sta- 
tuat, et Italicam urbem dicat, cuius haec sunt verba. 
Blpovvot it AoCylovyot ItuXj xtj itoXit pttTa£ii ruy No >ptKuy 
(ita enim in castigatis codicibus non ut in im- 

pressis hactenus habetur exemplaribus ) t 4 tSy/xir Btpov- 
, it Aovyfowfaiot , quod ita latine reddi potest . 
Verunum ut Lugdunum Italica urbs in Mediterraneis No- 
ricorum gentile nomen Verunesius , ut et Lugdunesius. 
Porro nusquam loci urbs est ulla , quae simul et ad No- 
ricos, et ad Italiam pertinere possit, nisi una Bellunum 
nostra. Neque tamen credideritis qum modo Bipovyot mo- 
do B Ipouyot Graecis est quod alicubi perperam Bnpowot 
per, v, scriptum est, eam esse posse Veronam, quam- 
vis nonnulli capti sint nominis vicinitate. In Rhaetis ni- 
mirum illa veterum quorumdam auctorum consensu ori- 
ginem a Thuscis ducit , sive ut nonnullorum est senten- 
tia , de qua sermone superiore, a familia quae vera vo- 
cabatur ; sive debita aliquando a Breno inde Gallorum 
Rege instaurata. At Virunum, uti ostensum ab Euganeis 
coli empta, a Romanis aucta, nomenque inde hoc adepta 
pertinet ad Noricos . Illa in prima planicie agri Veneti 
Rhaeticorum montium radicibus adhaerescit; Haec in val- 

les has, citra saltu» Acedi, et marinae vallis iugum, re- 
ducta aliquantulum ab eiusdem agri planicie recessit. 

Illa ad amoenum Athesin Venetiae primae, haec ad 
Plavium, sive Flavium iam dicere malueritis Venetarum, 
quae ad Septentriones vergunt, urbium ultima. Quo loco 
illud animadvertendum est, nominis huius aequivocationc 
factum, ut qui ALncae Pii rerum Germanicarum, Boemi- 
carumque volumina recentius descripsere Veronenses, pro 
Viruncnses, qui nos sumus eo loco posuerint, ubi de ac- 
cessione ad Othocari Bocmorum Regis imperium facta , 
scribit Pilis eum Austria potitum in Adriaticum usque 
littus fines porreiisse . Ad cuius auctoritatem Viruncnses 
(ita enim legendum est, non Veronenses) Feltrini Tau- 
risani , et Foroiulienses plcrique alii sese contulere , ita 
Verona non sua, sed librariorum aut scriptorum culpa, 
qui regionum situs non ita exploratas habebant , barba- 
rie illius temporis omnia permiscente , multarum rerum 
memoriam, quas ne videar importunus, prudens praete- 
ribo, per aequivocationem enim bis ademit; quam facile 
recuperare possimus , si ubi de civitatibus, aut oppidi», 
inter Austriara , et Forum Iulii, Taurisium , Feltrumquc 
agitur, quotiescunque Veronenses occurrerint, eruditus 
Lector Bellunenses, sive ut peritiores ubique scriptita- 
runt, Viriimnenscs, vel Virunesios reposuerit; quod si 
parum Graecorum fiditis auctoritatibus, recitavi vobis ex 
itinerario Antonini credito Yiruni nomen, idque Bellunum 
esse probavimus . Quod si quis Virunum in Ripensibus 
esse contenderit, camque esse, ut putare nonnullos vi- 
deo , quae nunc Neistat voce Teutonum appellatur , vi- 
deretur Antoninus, aut quisquis ille fuit vir dubio procul 
accuratissimus itineris ordinem confudisse , cui , si hoc 
his demus dicendum fuerat, ab Aquilcia, montanis, Yi- 
runum , non autem ut dicit ab Aquileia , mox Viruno 

montana adiri . Ynde manifestum est Virunum ad eam 
pertinere partem, quae citra Alpes est. Habemus et a- 
liud testimonium , atque id re ipsa locupletissimum , 
quale quantumque sit in urbe nostra Collegium eorum 
qui et enses et arma reliqua fabricent, summa om- 
nium commendatione celebrata nemo vestrum, nemo ex- 
ternorum , nemo veterum ignoravit quam gloriam Iaco- 
bus Bellunensis nostri sanguinis vir Scravallem quoque , 
obi uxorem duxerat, eoque transmigraverat, paucis ante 
annis transtulit, et usque adeo auxit, alumnorumque e- 
ducatione propagavit, ut nuac tota pene Italia Enses 
huiusmodi revera Norici, hoc est Yirunenses, Seravallici 
ob Emporiorum vicinitates nuncupentur; cum tamen Se* 
ravallensiura officina» minime contcmnendse cultellariae po- 
tius sint quam spathariae, ut Graecum vocabulum Toga- 
induam, in vulgus olim iam receptum, cum praesertim 
Vegetius i«l agnoscat , et eo Glad ios maiores significari 
tradat. Hi vero Bclluni tanto numero cuduntur, ut quam- 
vis multae sint eorum officinae, nemo tamen manceps hu- 
iusmodi operum , quem mercatores poscunt numerum 
explere possint , sed pretio in futuri anni opera praenu- 
merato omnes abeunt, quasi futuri anni frugem praemer- 
cati. Auditi igitur cx Constantinianis commentariis, qua- 
lia nam essent tributa, quae illius temporis Imperatoribus 
solvebantur, antiquissimo huius oeconomicae libro, quem 
Hornae apud Mafleos legi ita notatum inveni, schola Con- 
eordiensis sagittarii, Bcrunensis Scutarii et armorum, et 
quae sequuntur. Videtis apud hunc Berunum apud Anto- 
ninum Virunum de urbe eadem dictum; neque suspicor 
qnemquam ex peritis dubitare iam, quin illi unum eum- 
demque locum intellexerint. Ita autem Bellunensis scho- 
la armorum erat ut Mantuana, quod iti iisdem commen- 
tariis sequitur, loricaria: Cremonensis scutaria: Ticenen- 

sis arcuaria: Lucensis itidem spatharia, quamquam nihil me 
ofTeuderit ( quando nonnulli hodie importune admodum 
Noricos ab hoc tractu summovent, neque cum in fluviis 
Italiam cadentibus commune quicquam habere contendunt, 
quorum ego descriptiones aliorum iudicio reliquerim ) a 
liam esse urbem iuxta Danubium, quae ut isti commen- 
tantur hodie, uti supra meminimus Neistadt barbaro vo- 
cabulo nuncupetur , olim Virunuin appellatam . Nam ne 
Chorographos minus inspexisse videamur, in Germaniae 
climate Virunum a Ptolemaeo recensetur, quod oppidum 
esse nonuulli alii volunt , quod vulgo nunc Indenburk ap- 
pellatur. Quid vero mirum, si Ptolemaeus, qui Triden- 
tum in Venetia posuit , Virunum in primi Norici mon- 
tis costa positam ad Germaniam perlinere crediderit ? 
Praeterea longe aliud est ad Paralleliorum normam urbes 
supputare, aliud provinciatim, ut ita dicam, per Regio- 
nes singulas oppida dinumerare. Ad haec nonnunquam eo- 
rum , qui rerum potiuntur , Imperium , ampliatique re- 
ductive fines; nonnumquam incolarum migratio, nonnun- 
quam Coloniarum adventus , ipsa nonnunquam , ut hic 
accidisse potest homonyraia, nomina locorum et gentium 
pleraque nunc repetierunt, nunc similia, nunc immuta- 
ta protulerunt. Nam et Bononia in Togata Gallia una, 
et in Pannonia altera, Ptolemaeo memoratur, est et Bo- 
noniae Ducatus in Avernis Bolonia vulgo dictitatus . Me- 
diolanum celeberrima in Insubria , in Aquitania MrftaXaiw. 
Stcphano, cuius civis Mediolanius. Una erat Carthago in 
Libya, in Hispania altera. Non in nostra tantum regio- 
ne Veneti, sed et in extrema Galliarum ora ad Oceanum 
Occidentalem Iulii Caesaris praecipue bello celebres. Fel- 
trum, ut nunc cognominatur proxima nobis civitas, al- 
terum eodem nomine in Vmbris oppidum Prmcip bus Vr- 
bini familiae cognomentum dedit. At fuimus nos, erimu- 

sque semper aequivocationibtis obnoxii , sive Graece, sive 
Latine, sire familiari nostri temporis vocabulo, urbis no- 
stra» nomen enuntietur. Civitalis rulgo nunc urbs Bellu- 
num est , Civitalis itidem alterum , atque id admodum 
nobile Foroiulii oppidum. In Apulia quoque, atque etiam 
alibi oppida quaedam sunt Civitates dicta, $i ad latinum 
confugiamus nomen, vestra urbs dubioprocul hodie Bel- 
lunum est; at et Belon Ptolemao, et Stephano urbs in 
Hispaniae Baeticae situ memoratur Turdulorum patria, et 
eodem loco Belonis fluvii hostia describuntur accolae Be- 
lonii. Vbi Querquanas fauces, Leonicumque secundo Pla- 
vii flumine egressi sumus. In Taurisamim mox campum 
ingressi, Montem Bellunuro, olim oppidum, nunc vicum 
frequentissirao Emporio nobilem invenimus; quem locum , 
ut facilis coniectura est Maiores nostri, vel aedificaverint, 
rei Coloniam deduxerint, aut ita omnino excoluerint, ut 
a se merito loco nomen indiderint . An scilicet putatis 
ditionis vestrae fines his olim angustiis, quibus nunc cir- 
cumscripti sumus, coarctatos? Vt scilicet ad Meridianum 
et Occidentem Solem vix in octavum, aut decimum la- 
pidem porrigerentur? Longe mihi credite longe latius 
extendebantur, perque Casamattiam, Vadum altum, Se- 
ravallisque fauces in Foroiulii campos progressi multa ob- 
tinebatis; per alteras mox fauces Ubaldinas, quippe, et 
Vallem marinam , fulloniasque et collis alti iuga tran- 
sgressi Opitergium usque ferebamini. Occasum vero ver- 
sus iu Taurisanum agrum dilatabamini . Ita montem Bel- 
lunum forte condideratis, ita Mustulentum tunc oppidum, 
nunc vicum, qui adhuc vestro paret Episcopo obtineba- 
tis, ita antiquissima Opitergio iura dicebatis. Gastro So- 
lici, Fileto, Franconi, Gendoni, Castro Caronis, et Fre- 
gonoe et plerisque aliis locis, quae nunc necesse non habeo 
commemorare leges imponebatis . Hinc illa olim fuit Bei- 

lunensium vis, et in re beHica claritas, ut Foroiuliensi- 
bus, Taurisanis, antiquissimis Veneti», Rhoeti», Norici- 
sqne finitimis terrori essent. Vos Antenorem Troianosque 
eius comites, reliquis in societatem Euganeis advocatis 
totiens bello lacessistis, pugnacissimasque geDtes, qua 
sub tam insigni duce militabant, ita demum attrivistis, 
ut pacem a vobis petere cogerentur, et in Regni partici- 
patum, solo rpsi contenti nomine cooptarent . Neque tamen 
antiquum, hoc est vestrum Euganea nomen ullo unquam 
tempore potuit aboleri . Vos praeclara virtutis vestra 
monumenta, Flaviorum civium vestrorum auspiciis in me- 
dia Verona posuistis, ut pars ea arcus antiquissimi, via 
ad leones indicat, inscriptione teste, qua; temporis iniu- 
riam evicit; cuius pars hasc superat: TI. FLAVIVS. P. 
F. NORICVS. IUI. YIR. I. D. reliqua deiecta sunt. Vos 
Taurisanos Regulos, vos Utinenscs , Aquilegiensesque Prae- 
fectos non semel armis in sententiam vestram attraxistis, 
non semel beneficiis ita estis prosequuti, ut vel privatus, 
civis vester, Spiritellus, gente, quae potens admodum iu 
hac urbe olim fuit, inventus sit, qui privato sumptu 
exercitum bene magnum compararet, et eventu prospe- 
ro , virtutisque ope optatam sociis Foroiuliensibus victo- 
riam aderret . Vos Pemonem civem vestrum Foroiulien- 
sibus summae integritatis, summae continentiae principem 
dedistis , cuius laudatissimos inores , et dignam Rege vi- 
tam ipsi ultro praedicare non desinunt, publicatisque per 
historiam rebus ab eo gestis, memoriam komiuis nulla 
unquam posteritate defuturam aeternitati consecrandam 
curavere. Vos denique Venetos, nunc rerum dominos, 
quod ipsi, quique res eorum gestas scribunt, neque in- 
ficiantur , neque dissimulant , ansi estis non semel bello 
provocare, fines eorum incursionibus devastare, signa ve- 
stra pro maris littorc ante urbis aquosae conspectum fi- 

gere, et Sabinorum Cinninensiumque instar, uti illi Ro- 
mae in collibus, ita vos nascentis in aqua urbis, poten- 
tissime olim future incunabula sollicitare. Ignari scilicet 
inde mox vobis otium comparandum, unde tunc contentio- 
nes, et molestias aucupabamini. Fuit enim vobis loan- 
nes Episcopus , penes quem erat totius rei Bellunensis 
summa, cuius auspiciis de Plavii hostio cum Venetis gra- 
vi admodum bello decertatum. Ita vos rates secuti ve- 
stras, vestroque invecti flumine, ditionem a Noricis Rhae- 
tisque Alpibus adipsum usque mare Adriaticum profere- 
batis. Quae quidem omnia libentissime vobis per Historiae 
seriem commemorarem, fidemque iis quae nunc obiter at- 
tigi facerem, deque Reipublicae vestrae regimine, quique 
temporum status , quae conditio, qua multis ab hinc annis 
rerum vicissitudines fuerint , quo denique fato in hanc 
inciderimus rerum tenuitatem enarrarem , nisi instaret 
illud , quod tantum vobis negotium facessere videtur, ob 
eam, qua sollicitamini ambiguitatem quod, Bellunum lon- 
ge aliter sonat , quam Virunum , quasi Iudemburk aut 
Neistadt ad vocem eam propinquiora sint, quae nihil com- 
mune habent cum Viruni vocabulo, cum locutio Bellu- 
num , cum Viruno usitatissima litterarum et mutatione 
et affinitate congruat . Quare necessarium est huius de- 
mutationis causas vobis hodie declarare. Primum autem 
omnium nemini dubium esse crediderim, quod ad pri- 
mam nominis huius litteram attinet, eamdem esse notam 
apud nos , quae apud Graecos secundum in litterarum or- 
dine locum tenet, alio tamen sono a Graecis, alio a no- 
stris hodie pronunciari . Siquidem eam Graeci consonan- 
tium primam eum enunciant, nos, V. consonantem scri- 
bere solemus ; qui vero apud nos est BE syllaba; sonus a- 
pud eos per VE exauditur . Ilinc apud nos Belus , et 
Belides, quod illi Veius, et Velides videntur enunciare. 

Hinc superva pati fastidia in antiquissimis aliqnot codi- 
cibus apud Virgilium, ct huiustnodi pleraque. Sciendum 
enim non Graecorum tantum , sed universae pene Italiae 
morem aliquando fuisse, ut nostrum illud digammon a 
Martyrio Adamantio nuncupatum B. littera notaretur . 
Vtrum vero veteres eo, quo nos pronunciamus sono eam 
cnunciaverint , an una eademque fuerit, eius tam apud 
Graecos, quam apud Latinos vox, incompertum est mihi, 
qui videam non inelegantis eloquentiae nationes in Italia 
rimas V. digammon , per B. Graecaniorem litteram et 
scribere , et enunciare . Contra vero legerim apud Ety- 
mologiarum auctores , Graecos Bcra litteram ab ovium 
balatu originem soni desumpsisse. Oves vero non Ve, sed 
Be sonare unicuique est exploratissimum. Quod utcunque 
sit accipiendum, satis constat anteactac aetatis inscriptio- 
nes conspici tota Italia plurimas in quibus B. littera , 
consonantium prima , digammi , sive , ut iuniores dicere 
maluerunt, V. consonantis loco posita legatur ; neque vos 
pigeat horum aliquot exempla , qua* nos excerpsimus ex 
vetusti memoriis auscultare. Illudque primum omnium in 
mentem venit quod pro VIXIT. BIXIT. Romae plerisquc 
locis notatum observavi neque adeo multa vobis recensebo, 
quae quidem innumera sunt, paucissimis contentus testi- 
moniis, quorum unum in aede D. Sabinae ita habet. IV- 
STA QVA1 BIXIT ANNOS. L. MENSES V. DIES. XX. 
ubi etiam annus non annos Graeco declinatu positum , 
quod quidem Graecanicum scribendi loquendique usum 
aetate ea in Italiam irrepsisse nulli dubium esse crediderim. 
Cum post exactos Gotthos Itali qui in Graeciam transmi- 
grarant postliminio demum rediere . Nam cum per tot 
annos tota Italia profugi Constantinopoli et in universa 
Graecia commorati assidua Graecis sermonis consuetudine 
contaminati Graecam in picrisque locutionibus pronuncia- 

tioncm imbiberunt. Tametsi aliquot etiam aetatibus ante 
Gotthorum adventum casus nostros Graeca declinatione po- 
sitos: et V. consonantem in B. transiisse comperio . In- 
scriptioni autem, quam supra posuimus, altera similis in 
aede D. Ccciliae trans Tyberim F1LLE. DYLCISSIM.E. 
MELANTIO. QV.E. BIXIT. ANNOS. UI. M. VII. DIES. 
IIII. IN. PACE. Verecundus nomon ita omnes scribuut, 
ut diversa sit a B. littera primae in eo nomine notae 
forma . Romae tamen legi antiquo in marmore notatum 
D. M.CLODIVS. BERECVNDVS. Quid illud, quod BA- 
LERIA. pro Valeria scriptum antiquo monumento apud 
Andream Carisium Romae vidi. D. M. CASSIO. BASSO. 
BALERIA. VERA. POSVIT. Eodem modo ex longo tem- 
pore IVBENTVT1S pro Iuvenlntis apud Albertinos Ro- 
mae legas, et OBIDIANVS pro Ovidianus babetur Ame- 
riae in hinc modum 


D. M. 

CASSIAE. MON 
TANILAE. SO 
RORI. L. CAS 
SIVS. OBIDIANVS. FRAT. 


Unum illud propter argutura sententiae leporem prae- 
terire non possum quod Auxure in agro babetur 


CAELIVS. ASPRF.NAS. COM°DI 
CAES. NF.COT. 

QVO. NF.MO. MORTEM. ALACRIVS 
ADMISIT. QVOD. A. SERVORVM 
SVORVM . SF.RVITVTE. TANDEM 
LIBER. EVADERET 
IIOC. AVTF.M. TESTAM. CAVIT 
POSTERIS. INSCRIBI 
BIX. ANN. LV1I. M. IX. D. XI. 


Non referam quod FLABIVS. in Exquilino legitur 
in pariete cuiusdam vineae, et eodem modo plurima. Ur- 

bemque hodie nobilissimam Italiae videmus Neapolim, quae 
familiari sermone plerisque locutionibus B. ponit loco V. 
digammi ut serbare pro servare , et similia , quod in qui- 
busdam Actii Sinceri viri clarissimi datis ad me litteris 
testari possum . Sed ut recentiora , in Latinis tangam , 
in nomenclatura Praesulum , qui Synodo , quam Otho Im- 
perator Christianus Romae celebravit affuerunt , Ioannes 
Berulensis nominatur quia Verulis nunc Verulanus, atqui 
etiam vice versa V. pro B. scriptum, ut in Aventino Ro. 
A2de. D. Mariae , Vouitatis pro Bonitatis , in cxquilino 
rursus jEde. D. Martini Incomparavili, et ad D. Stepha- 
ni in monte Celio Venemereti, utrobique V. pro B. sed 
accipite obsecro nobilem inscriptionem, es celeberrima Ur- 
be Italiae, Urbino quippe 


C. VESBIO. STEL. 
VINDICI. POPVLI. 
VRVI1NI. 


Sexcenta huiusmodi ubique lecta recensere possem, 
sed ut ad priora illa redeam VIRBIVS Hippolyti in vi- 
tam rursus restituti nomen, BIRBIVS olim scribebatur' 
per B. locutionis mitio eamque scriptionis rationem Mar- 
tyrius Adarnantius reprobare contendit eo opere, cui de 
B. digammo titulum fecit, quippe quod nomen inde sit 
deductum , quod Vir Bis fuerit , et quae plurima ponit 
exempla. Mitto quod Fabius et Balbus adhuc in usu per 
B. permanent, quae tamen nomina idem Adarnantius per 
V. Favius et Balvus veteres scriptitasse non inficiatur . 
Quin ut favor et favere per V. scribimus , et enuncia- 
mus ita ille Favium scribendum praecipit, iam et Fava 
Don Faba dicendum ex analogia vel si Faba per B. re- 
cipiatur, quae inde deducuntur Fabor Faboris, et Fabeo 

Fabes per B. scribendum esset , quamquam non sum ne- 
scius, quantum ad Fabii nomen pertinet , Fabios olim 
Fovios appellatos, quod Princeps eius gentis ostendisse dici- 
tur quemadmodum Ursi, et Lupi foveis caperentur, ut au- 
ctor est Sextus Pompeius Festus. At enim cur Gramma- 
ticos , cur externa monumenta tot , et inscriptiones mo- 
rosius conquiramus, si domi exempla suppetunt manife- 
sta? Feltrum propinquissimam nobis urbem per F. con- 
sonantium quin tam omnes hodie pronunciant, et vete- 
res ita scripsisse compertissimum. In historiis tamen, quae 
ducentesimo ab hinc anno contigerunt, Scaiano praeser- 
tim bello Veltrum scribitur, quod Sabellicus diligenter 
observavit in historiae eius explicatione . Sed enim haec 
a me non ideo dicuntur , ut res novas in re litteraria 
moliri velim } sed ut ex his tandem minime vobis mirum 
fiat, si quae prima fuit V. patriae vestrae littera in B. 
tot aetatum mutationibus abierit . Nara de E. quae suc- 
cesserit in locum I. multas vobis inscriptiones afferre pos- 
sem , in quibus cedunt sibi vicissim huiusmodi litterae , 
sed illa nimium vetusta missa (aciam , quod pro Liber . 
Diana. Magister, scriptitatum sit olim Lebcr. Deana. Ma- 
gester. per. E. at neglegentia per. E. quot in monu- 
mentis habetur ? Mauretania per E. passirn in Hadriani 
nummis . Pertcsum a tedet nunc omnes dicimus , quod 
Antiquiores usque ad Scipionis Africani tempora Perti- 
sum , per I. media syllaba enunciarunt ; quam pronun- 
ciationem ipse cum abeuntem retineret Scipio a Lucil- 
lio in Scaena mordaciter impetitus est, quasi id , ut fa- 
cetior, et scire plus quam reliqui videretur, faceret. Con- 
tra qua se per E. T. Livii manu scriptum Quintilianus 
asseverat IO VE. DIE. VICTORE. pro IO VI. DIEI. VICTO- 
RI. antiqua esse idem auctos affirmat . Varro quae no- 
mina sunt hodie Mercurius et Commercium apud vete- 

res Mircirirs ct Commircium fuisse tradit ; quod nunc 
omnes Eleganter per E. scribunt Caper Eliganter per I, 
quod ab eligo esse opinatus sit scribendum clamat . At 
intelligo per E. antiqui fere omnes codices habent. Quor- 
sum autem haec tam multa , tam ut ipsemet agnosco 
frivolam? Eo nempe, ne quod Vir. in Ber. abierit ulla jam 
subrepat admiratio. Nam eodem modo, ex Virginia Ver- 
ginia factum , et venerandum illud ex auspitio satae vir- 
gae , ut Servius tradit , Virgilii nomen , sive a Virgina- 
li , ut nonnulli asserunt facie nuncupatum , alicubi non 
iuficior, per E. prima syllaba de vulgi sermone scriptum 
reperiri , quemadmodum etiam virga vulgo nunc verga, 
et pro Virgine, Vergine dictitatur $ quae quidem scri- 
bendi ratio in Virgilii nomine bis aut ter in imperitioris 
saeculi marmoribus animadversa nonnullos optime quidem 
litteratos , sed rerum novandarum forte nimium cupidos 
ita in sententiam traxit, ut non aliter quam per E. no- 
men enunciandum, scribendumque longa oratione dispu- 
tarint . Miror , cum horum studia perpendo , cur non 
etiam. L. littera geminata BERGILLIVS ut ibidem ha- 
betur , scribi debere monuerint : eo enim modo identi- 
dem in eodem ipso marmore , quod Sutrii esse ipsi ci- 
tant , ut ipsemet oculis meis inspexi , scriptum cernere 
potuerunt. Sed ut recte Flaccus, decipit exemplar vitiis 
imitabile, verum super hoc satis in castigationibus no- 
stris iam vulgatis dictum . Quod nunc instat , quantum 
pertinet ad primam Bclluni syllabam abunde iam vobis 
factum arbitror . Nunc vero super R. littera vestra om- 
nis reliqua difficultas , sed nunquid apud Ovidium legi- 
stis lenitudinis gratia R. in L. aliquot in nominibus mu- 
tari solitam ? Unde cum is rationem afferre vellet , cur 
Lemures dicerentur, qui Remures prius a Remi nomine 
dicti fuerant , Manes quippe eius , qui post parricidium 

illud perpalratum Romulum infestabant. Aspera, inquit 
mutata est in lenem littera , ita , quod nomen pius Vi- 
runum , facile mox Graecorum more Berunum , uti tot 
superius exempla recensuimus , enunciari ceptum , post- 
modum autem leniori enunciatioDe Bclunum dictum, At- 
que ita nunc Romae in actis apud Pontifices scribitur , 
et ubique receptum habetur . Contra id , non tamen 
«xpipyov addam , quod asperiore sono Bizantini Auram 
pro Aula dicere solebant p. littera loco X. enunciata. Hinc 
Constantini Porphyrogcniti tempore magna et ampla do- 
mus quaedam, quae scilicet Constantinopoli tunc Legato- 
rum recipiendorum hospitio patuit, MEGAVRA. idest 
MErA’AII AVAH quasi magna aula dicebatur. Sed nos 
ad nostra. Obtinuit ad haec usus, ut duplici. LL. Bel- 
luni nomen notaretur, veluti TERRA. R. geminato, qued 
nomen, ut a tero procedit, vel quod tpx Graece dicitur, 
ita unico R. in antiquissimis veterum Pontificum libris , 
ut Victorinus orthographia meminit habebatur, eiusmo- 
dique scriptionis rationem analogiae respondere ait Var- 
ro , quamvis usus obtinuerit , ut nunc passim Terra R. 
gemino scribatur, a quo quidem nomine R. in LL. ge- 
minum mutata TELLVS, eodem modo factum , quo 
Bellunum e Beruno . 

Sed quod ad geminum LL. in Belluno pertinet nos 
quoque ante hac , quid sequeremur incerti , tam clara 
nondum cognita veritate, eius vocabuli scripturam ad e- 
ruditorum, quos tunc observabamus, opinionem variavi- 
mus. Sed enim utcunque scribi placuerit, in medio po- 
suerim , quod varia omnino semper fuit hmc scribendi 
ratio . Siquidem consonantium geminatio penitus est ab 
antiquis repudiata, ut Victorinus et plerique alii veteres 
tradidere . Nam ANVS. pro XII. mensium tempore , et 
LYCVLVS. proprium nomen atque etiam MEM1VS unum 

contenti sicilicum supranotasie nulla consonantium ge- 
minatione scriptitarunt. Contra vero, ut idem Victori- 
nus ait, voces, quae nunc pressiore sono huius litteras 
S. dicuntur ut AVSVS. CAVSA. FVSVS. ODIOSVS. et 
alia, per duo SS. scribebant AVSSVS. CAVSSA. FVS- 
SVS. ODIOSSVSj quod et veterum plerique tituli pas- 
sim ostendunt , quare nullam mihi faciunt ambiguitatem 
consonantes in hoc nomine , sive geminentur , sive sim- 
plices notentur . Reliquarum autem litterarum usitatissi- 
mas mutationes ita vobis ostensas existimo, nt neminem 
iam putem ambigere inter Viruaum, Berunum et Bellu- 
num ullum esse discrimen . Cum igitur , quantum ad 
urbis huius originem pertinet consona auctorum dicta 
recitaverimus, Conditorii Flaviorum historiam explicueri- 
mus, palamque fecerimus, quod a Graecis est litterarum 
memoria proditum, marmore in hoc nostro incisum esse; 
neminem tam destinato esse ingenio crediderim, qui non 
ultro fateatur , omni rciecta controversia , nostrae nos 
urbis , si non Conditorem cum longe , longe , inquam , 
antiquior sit Bclluni positi memoria , alio forte nomine 
tunc nuncupati, certe ampliatorem adinvenisse, C. FLA- 
VIVM. inquam Romanum equitent, Flavium triumphalem, 
Flavium harum faucium Custodiae Praefectum, qui non cam- 
po tantum, qui pro moenibus est, Flaviolo cognomentum 
dederit, verum etiam Anaxi fluvii nostri nomen in flavium 
commutaverit, quamvis prima eius nominis littera, ut 
aliquando veterum mos fuit, densitudinis sonum amiserit, 
et leniori littera mox Plavius dici coeptus, voce reliqua in 
diem usque nostram fere integra permanente. Nam Pla- 
vim scribimus in actis publicis, et vulgo Piave. L. conso- 
nante liquida in I. languidum versa, ut ex adverbio la- 
tino plus, piu ; ex plano piano ; ex placere piacere , et 
aliis similiter , ciuscemodi etruologiae modus ne ridicu- 

lus videatur, in multis vulgi locutionibus tutandis usus 
est Magnus etiam Pontanus . Sed quoniam in Plavium 
incidimus necessarium est super eo , quaedam diligentius 
examinare, cum adeo multi sint, qui non urbem solum 
nostram antiquo nomine defraudare contendunt; sed tan- 
tum etiam amnem, tam exuberantem aquarum vim evo- 
luentem, per altissimos Alpium apices avertere, vel in 
angustissimum aliquod vas, ne usquam inveniri possit, 
abdere eonnituntur; quasi magna Veoetiarum planities 
ignoret, an usque fluvii huius magnitudo tam facile con- 
di possit. Anaxum enim alii pro uno ex Tiliaventis, Pli- 
nianae nomen laturae ordinem secuti, accipiunt $ cum tamen 
Plinius , neque in recensendis urbibus , neque in flumi- 
nibus statuendis ordinem observarit. Sunt qui Plavium 
Silim esse velint ; quasi Silis suo et alveo, et fonte con- 
spicuus nulli sit. De quo tamen, quae vera mihi videan- 
tur, ne, quid de rebus vestris ad susceptum negotium 
pertinentibus ignoraretur, eram hodie libentissime rela- 
turus. Sed, quoniam dicendarum rerum copia sermonem 
longius traxit, atque opinatus fueram, hodiernae dictioni 
finem faciemus. Cras hoc eodem loco, si convenire vobis 
adhibuerit, de Plavio sermonem alium Itabitur) sumus; 
nunc Valebitis. 


SERMO TERTIUS 

Hodie viri Bellunenses de Flavio vestro flumine di- 
cturi sumus, quem hodie nonnulli Plabeam, plures Pla- 
vinm dicunt. Cosmographi veteres, historicique Anaxum 
appellavere. De quo tam ingenti, et in tam nobili Italiae 
regione medio quippe Venetiarum decurrente fluvio, nul- 
lam apud veteres liquidam extare mentionem eruditi om- 
nes aetate nostra plurimum admirantur. Neque enim, ii 

profundissimum eius alveum toto Bellunensi, Feltrinoque 
territorio , ripasque altissimas alias super alias assurgen- 
tes nunc a dextera , nunc a leva contemplemur , potest 
quispiam amnem esse novum opinari, prout plerisque lo- 
cis aliquando, nunc terraernotu, nunc interclusi intra ter- 
rae viscera spiritus eruptione , nunc alio casu aliquo ac- 
cidisse memoriae proditum . Verum enifli vero ut in su- 
perioribus sermonibus disservimus , manifestissimum est 
aliquot annorum millibus eundem hunc amnem , ecdern 
quo nunc labitur alveo cursum continuasse. Quare mihi 
videtur opera; pretium, quod tandem hoc Flavii sit, ubi 
oriatur, qua transeat, quibus ambagibus cl huc et illuc 
evolvatur , quae , quamquam ingentia sint ex eo emolu- 
menta neque non commoda , ubi demum commisceatur 
mari, non incuriose perquirere. Sic enim fiet, ut qiue 
hactenus super eo perplexa fuerunt, nitida fiant, ambi- 
guitatique omni summota ipsa tandem veritas illucescat. 
Nascitur dubioprocul Anaxus, utar enim vero, vetusto- 
que eius nomine , in Alpibus Tauriscis supra montana , 
quae vulgo locutione Graeca adhuc incolumi, uti supe- 
riore sermone dictum x*^* mincupabantur Amnis qui- 
dem , ut verissimiSe est, ab Euganeis, Graeca gente, ab 
Ilercule in hac, ut saepe dictum est, Italiae regione ru- 
de donata , eo nomine ideo dictus , quod ob praecipitis 
cursus vehementiam nullum navigii genus retro in eo a»i 
possit. Id enim significatum Graeco inest vocabulo. Mons 
autem de cuius radicibus erumpit , Scese nomen habet, 
quod latine praecipitia dicere possumus . Imminet autem 
fonti crepido surrecta ad instar ardui cuiusdam promon- 
torii , delluitqne primum in vallem admodum arctam , 
quae pinis , abietibus , alnis , et huiusmodi materia ad- 
mirandae magnitudinis proceritatisque densissima per sta- 
dia quattuor et viginti producitur donec in locum deve- 

niat , cui Sappada nomen est extra Cathorinorum ditio- 
nem. Mox inde per loca aspera et inaccessa inter mon- 
tium angusta provolutus in fluvium sibi parem incidit , 
cui Cordibalo nomen , alius hic a nostro qui Bellunen- 
sem agrum a Feltriano dividit . Huic inquam admixtus 
versus Cathorinorum fines progressus xi. stadiis procul a 
Sappada ubi Duganem amnem in Comitatum accipit, Co- 
melegumque ingressus Cathorinus fit , infra Comelegum 
stadiis quattuor et viginti ad Vicum Campolongum fer- 
tur, ubi amnis alius Phrison nomine influit in Anaxum, 
infra hunc ad stadia xvi. aqua Padula est, qua: in con- 
spectu aedis Stephaniae Anaxo commiscetur . Nomen illi 
a Vico Pada, iuxta quem labitur profecta a Monte Cru- 
cio, Germanis proximo. Est hic ad meridiem mons lon- 
gissimus nomine Mauria a tergo cuius inter meridiem et 
occasum Anaxus iter vertit suum , cum ex altero ipsius 
Mauris latere ortum versus utrumque Tiliaventum, ma- 
ius et minus emittatur, qui ubi et ipsi abrupta Alpium 
evaserunt in plana mox Iapidis effunduntur . Sed hsc 
narranda dimittamus iis, qui Foroiulii res sibi scribendas 
suscepere. Hinc ad stadia ferme LXXX. Euganea est, 
ubi amnis Ansctius Anaxo paulo minor ad miscetur , et 
prius quam Euganeam antiquissimum inter illas Alpes 
locum attingat plenior iam fluit . Euganea autem suum 
adhuc nomen fere integrum servat, quo scilicet Euganei 
ab Antenore solum vertere coacti magno numero se re- 
cepisse creditum. Hic autem portis, quas vocant, obiectis, 
altaque munitione ab utroque fluminis latere , tam na- 
tura , quam arte excitata mirabiliter intumescit, quippe 
ad temporariam ligua: materie emissionem , quae succisa 
e surrcctis hinc inde montibus per altissima praecipitia in 
eius alveum quotidie deiicitur, stadiis mox circiter qua- 
dragibta totus trabibus, truncis, tignisque cuiusque ge- 

neris, et quantitatis constratus, opletusque ad Steplia- 
niam aedem tendit} unde digressus quattuor circiter et 
quadraginta stadiorum spatio Boite amne augetur , qui 
ortus ex Mcsorina monte, qui ut Graecum indicat no- 
men, Noricarum alpium fere medium tenet, ac per ra- 
dices Auruntii plumbi fodinis admodum celebrati emissus, 
ad Plavium nititur pervenire. Locus, ubi ambo iungun- 
tur amnes Tripontium appellatur , quod trium pontium 
capita ab una tantum ripa contigua ad alias in diversum 
distarricata porriguntur, itineribus uno in Carnos, alte- 
ro in Tauriscos superiores , tertio in Noricos mediterra- 
neos directis . Amne eo Anaxus itineris sui comite ac- 
cepto infra secundum lapidem Lozium vicum invisit, ct 
quarto mox Cidolum pontem , via Norica , Carnica ve- 
ro Laurentiacum , qua iter est ad Mauriam . A Cidolo 
mox pagus Duomilium , et inde ad tertium lapidem Ca- 
stellum in alta rupe , locus omnium eo tractu celeber- 
rimus } ubi Praesidentium Conventus civilis cum primis 
vicus , et popularis totius eius gentis administratio pleb- 
sque nuncupatur, quorum hominum ingenium, atque so- 
lertiam loco suo sermone superiori celebravimus . Infra 
Vicum hunc ad xv. circiter stadia Pinarolanus pagus ad- 
modum frequens offertur . 

Hic amnis alter, Boites ipse etiam appellatus, qui 
ex Ampitiis emissus, castellumque, quod ab eo amne 
Boetestanium vocant, praeterfluens, ubi per ardua mon- 
tium eorum loca Pinarolo iam proximus accessit, ab alta 
effusus crepidine parvo ab Anaxo intervallo praecipitatur 
in planum. Collectus vero Boites instructi canalis alveum 
bene magnum, aqua firmissimo, continuoque aggere su- 
spensa in proximum deducitur Anaxum . Ab uno huius 
Aggeris latere habitationes sunt locum incolentium , et 
hospitum diversoria. Ab altero continua excitata suat ae- 

dificia serris frequentibus instructa tignis ligneis incredi- 
bili numero dissecandis, Taleas has universum vulgus non 
inepte vocat, cum etiam plantarum frusta ad propagi- 
nem , etiam per singulas gemmas incisa agricultoribus 
antiquis Tale» passim appellentur. Fabrum vero Colle- 
gia Taleas nominarunt frusta ex procerrimis arboribus 
piceis, abiegnis, larignis, quernis et similibus in truncos 
septenum, octonum et plurimum denum pedum longitu- 
dinem concisa, et tabularum, asserumve usibus destina- 
ta. Nam et Catoni Taliari lignum scindi est, et praeci- 
dendo in effigiem aliquam informari , intaliari dicitur . 

Hic vero incipit Anaxus esse ratium patiens, hic pri- 
mum Dendrophori, quos nos exercitores ratium, ut ser- 
mone primo ex Vlpiano docuimus, incipiunt rates in cen- 
tum ordinem colligare , criminibus enim obtortis ad in- 
star restium lignorum capita singula perforata, ita cou- 
iunguut invicem , ut nulla firmior sit ligatura , quippe 
quae in udo non marcescat, ut restis, neque adverso im- 
pulsu frangatur, ut ferrea interdum catena. Mos autem 
plurimum servatur, ut una quaeque ratis talearia quinis 
ordinibus, qui octonas singuli taleas accipiunt, porriga- 
tur. Quorum primus et ultimus remis sustinendis, exer- 
citoribusque liberi concedantur, medius vectoribus inser- 
viat, sive sub dio, sive sub temporaria pergula vehi 
volverint , secundus et quartus iumentis , et sarcinis ad- 
commodetur . Non enim homines tantum, sed et equi , 
et cuiusque generis mercimonia? commodissime, velocis- 
simeque convectandae suscipiuntur . A Pinarollo stadio mox 
altero circiter et trigesimo Amnes etiamnum duo e con- 
trario venientes apparent ostiis eorum modico spatio di- 
stantibusj quorum qui prior Anaxum influit a Carnorum 
latere est, et Valmontina nuncupatur, qui vero via No- 
rica succedit Malgo nomen habet. Post acceptum istiu- 

*modi fluentum ubi duo plurimum stadia descensum est, 
vicus est Hospitalis nomine, cum rivo modicae aquae, sed 
molendino apta; , infra quem ad octo circiter stadia am- 
nis Tovanella miscetur Anaxo, haec a Noricis, a Carnis 
vero ad stadia xn. Trigon amnis adest. Hinc terminus 
vicus via Norica, supra quem ad quattuor circiter stadia 
Munitio Scardona viam occupat • Ad unum inde milia- 
rium post infra terminum , lapidicinae incipiunt , quae 
longaranum usque porriguntur, hic arctae, altissimaeque 
fauces Castelli sunt iam diruti, olim munitissimi , u- 
num scilicet ex his, quae Maro celebrat in summis No- 
ricorum tumulis . Atque hic incipiunt lebactes pagani , 
qui nomen adhuc usque diem servavere marmoribus an- 
tiquorum incisum \ Lavaccii vero vulgo appellantur. Inter 
hos octo circiter stadiorum itinere Longarensis vicus me- 
moriis Romanorum celebris , quae superant loco suo re- 
posuimus . E regione huius Vaiuntes amnis est e Cymo- 
lesia emissus valle Carnorum ; qui Longareni aedificia in 
Anaxi ripa excitata serras quippe molendinaque repentino 
pcrniciosoque auctu Anaxum supergrediens saepe lancinat, 
et clades singulis fere annis iterat infestissimas, quarto 
inde stadio Maesius fluvius in altissima valle subsidens 
ponte superatur, qui via Norica progredientes a leva ad 
Anaxum mittit atque Bellunum a dextra in CJaudias fer- 
ro fodinas unde mox iter est Prusinonem versus. Maesio 
relicto paulo post Desedranus, aqua quidem modica sed 
infida, molestissimaque glarea transitur ex huius regione 
Gallina amnis labitur a Carnis, et paulo infra via Nori- 
ca vicus Fortunius in colle supra nostri fluvii ripam as- 
surgens, postquam stadio circiter decimoquinto Torrens 
fontanus ab aquilonari Serva e montis parte profundam 
admodum glaream late devolvit in Anaxum. Bona ve- 
ro pars aquae per Canalem ad publicae librae pontem 

vicum celebrem, ita nuncupatum ducitur, universo loci 
illius populo usui futura superne ultra pontem fossa illa 
est , per quam lacus Casamattii , sive Varrami , sive Ri- 
siui dicere maluerimus, unde piscosissima , praesertimque 
optimarum anguillarum captura nobilis , in Anaxum de» 
fluit . Pons de quo modo , sublicius altis hinc inde ripis 
innixus, qui transmittit in viam Iuliam, quae Seravallum 
ducit. Anaxus hic inter utrusque ripae saxeae angustias 
coarctatus neque plus quam passus xv. occupare in lati- 
tudinem potest , sibi vero cavet ne iuguletur altissima in 
saxum solidum excavata profunditate . Ponte hoc tran- 
suehuntur in Germanias illae mercium molles, quae Ve» 
netiis in nobile Germanorum emporio quotidie constipan- 
tur , ha:que sarcine tam ingentes in huius pontis vico li- 
bra vectigali publica expenduntur . In campo bene spa- 
tioso iuxta pontem hunc vicus alter est Pollia poetici 
nomine, per quem Bellunum itur. De Paeticis Longare- 
ni antiquissima legitur inscriptio super horilogio Lebacti- 
bus Paganis dato , in honorem Claudii Neronis , de quo 
inter monumenta reliqua diffusius. Infra Pontem Anaxus 
amplo nimirum alveo, eodemque glareosissimo dilatatur, 
multisque hic et illic divortiis evagatur , et regressibus 
conciliatur stadiis circiter xx. hac et illae provolutus sub 
ipsam urbem nostram promuntorio ad instar peninsulae op- 
posito, quem antam Graeca voce appellant, in angustum 
cogatur, velocissimo illo impetu aliquantulum sedato, non 
enim plus quam passus circiter xxx. maximo in diluvio 
occupare potest , ab Antae promuntorii vel peninsulae 
potius tergo Arctus fluvius, qui de proximi Servae mon- 
tis faucibus emissus, per vallem, quae fluvio nomen de* 
«Iit , arctissimam eluctatus Belluno urbi succedit, ac post- 
quam bonam sui partem spathariis officinis , fulloniis , 
molendinis , tinctoriis alveis , serrisque materiariis oppido 

condonavit, altera per spatiosam glaream diffusus in ip- 
sius urbis conspectu Anaxo commiscetur . Pars autem a- 
quarum altera, quam operis quas enumeravimus conces- 
sit per imum urbis clivum firmissimo canali ducta aedi- 
ficiis illis altero sub alterum continuantibus, a septen- 
trione, ab ortu, et a meridie occasum versus circumve- 
cta urbem ipsam reddit quasi peninsulam, hortis vineis- 
que circumcirca passim a moenibus per altum admodum 
clivum ad ipsum usque canalem foelicissime consitis. Ne 
vero aliter urbis situm, quem pro re satis primo sermo- 
ne descripsimus, importune repetamus; a meridionali ur- 
bis porta continuus statim vicus gradatim descendit , et 
ad fluminis ripam late porrigitur , tot sedibus frequens , 
ut oppido satis magno sit dare nomen idoneus, sublicio 
ponte longissimo passuum quippe quinque supra quin- 
quaginta in alteram transmittit ripam, qu® et ipsa vico 
est altero constipata. Partem hanc et hinc et inde inco- 
lunt ratium exercitores, atque hic unicus est portus toto 
flumine , statioque tanta tignorum et materias frequentia 
quotidie occupata , ut longissimus ripae totius tractus as- 
sidue contiguis fere ratibus praetexatur, aliis abeuntibus, 
ct aliis e vestigio succedentibus; ‘vectigal autem amnis 
huius et piscatus iurisdictio maiori ex parte Bellunensi est 
addicta Praesuli . Hic Anaxus , ut elegantia sentiunt in- 
genia , et superius indicavimus , tempore Sertorii , qui 
provinciam ad arcendas Barbarorum incursiones a Viruno 
Veronam usque fortitus erat, Graecum amisit nomen, ab 
Euganeis, ut palam est, inditum; ct in sempiternam, ut 
superius dictum, Flavii Hostilii Sertoriani memoriam Fla- 
vius appellari coepit , qui postmodum asperioris litterae 
sono in Leniorem mutato Plavius, mox barbara enuncia- 
tione Plavis dicta , id nominis ad fontem usque suum 
porrexit. Ab hoc autem suburbano ponte ripa ulteriori, 

summus, ubi cespes minimus, predibus circiter quinde- 
cim ab aqua, qux nullo diluvio tumefacta sit assurgit. 
Urbica vero rjpa huic oppositi longe altior . Clivus ipso 
submaenianus est , qui ad octo fere stadiorum circuitum 
Theatri instar non nihil ultra semicirculum incurvatur, flu- 
minisque decursum; qui et ipse lato deflexu ad imum clivi 
marginem plurimum contorquetur, excipit; ut ab occa- 
su in prospectu, ante ipsa moenia delabatur, quibus plu- 
rima incumbunt mdificia ; Pars ultima ulterioris ripae cam- 
pus est nundinarius. Hinc autem ultra urbis, et subur- 
bii clivum, subsidet ad altitudinem nondinarii, campus 
alter, qui Lambiolus nuncupatur. Intervallum inter huiti- 
smodi campos pro Theatri ipsius arena, glarea est trium 
et amplius stadiorum quoquoversum ; in qua ludi liuiu- 
smodi saepe fiunt , quod Primarius fluvii alveus ad om - 
nem imbrium efliisioncm sedem mutat, assiduisque am- 
bagibus, ut quadrigae circum metas, modo huc, modo 
illuc transfertur, plurimisque divortiis, modo hic, modo 
illic , ad alveum redeuntibus divarricatur . Rarissimum au- 
tem est loco hoc totum amnem in unum colligi , quod ego , 
cuius aedes omnium maxime Theatro huic imminent, nun- 
quam adhuc multorum annorum curriculo factu animad- 
verti . Causa vero huiusmodi discessionis glarea ipsa est 
tum plurima, tum infida, passim vero subsidet aqua ad 
incredibilem altitudinem , sic minimo quoque impulsu , 
quas superne est, cedit, atque ita quotidie ad impetuo- 
si fluminis momentum quodlibet volutatur. Perdurat au- 
tem hmc ambiguitas alvei ad xiiii. circiter miliaria, qui- 
bus vallis nostra latius panditur, donec proiectura Victo- 
riam montis veluti promontorium quoddam exporrecta in 
ripam Gardani Montis, qui ad ripam alteram sub Cesia- 
na consurgit incursare propemodum meditetur . In hoc 

xiiu. miliariorum tracta ab aquilonari ripa amnes , ri- 
vique perennis aquas in Anaxum influunt, a primo lapi- 
de Orivasianus , inde Micbelinus , et paulo post Chrysa- 
lis , ac demum Corduvius octavo ab urbe lapide . Cor- 
duvius inquam , quem recentiores Cordibolum appella- 
runt, Anaxo similis, magno tamen intervallo similis. Nam 
quamvis et ipse sit ratium patiens , et grandiores etiam 
taleas prnecipucque Larignas suggerat , numero tamen 
longe inferiore cedere cogitur. Huius quoque fluminis 
vectigal a llellunensi Antistite recipitur. Hoc autem pa- 
titur incommodum , quod propter saxorum moles , qui- 
bus passim fluvius opplctus est, et sub aquaneas cautes, 
crepidinesque tota ripa continuas, expectandus sit auctus 
pluviarum beneficio , si materia commodi sit deducenda; 
quamvis duorum vix ab Anaxo miliariorum intervallo, 
influente in eum Mysio; qui et ipse iisdem ligneis auctus 
materiis, neque non serris, et aedificiis aliis instructus, 
sociam operam praebet . Insignis est eo etiam nonnne Cor- 
duvius, quod ad triginta in septentrionem miliaria cx al- 
tissimis Alpibus emissus ad duodecimum usque ab Anaxo 
miliarium, ub. pagus nobilis Agortes nomine, quem non- 
nulli antiquum Agentum putant aeres ferri, calybis, au- 
ri etiamnum , atque argenti metallo fodinas opulentas 
admodum sumministrat . Maiores nostri nomen illiaCor- 
dua inditum praedicabant. Vicus is olim fuit prope >e- 
danam Carthusianorum celeberrimum IIeremitorium,quein 
vicum incumbens Corduvii alveo mons solo subter exca- 
vato, subita ruina discissus corruens oppresserit, opple- 
toque ulteriore alveo, qui Corduvium sub D. Petri Su- 
spiriani specula in Mysium deducebat , lacu illo relicto , 
cuius piscatu aluntur proximi Heremitae, coactus postea 
sit sub scissi montis radice iter aliorsum vertere, et an- 
gustis, volubilibusque anfractibus, vix ad Br.banumpa- 

gum, Mysium operarum socium assecutus, quo in co- 
mitatum accepto , unanimes ad Anaxi auctoritatem se 
conferant. Mons autem ille diffractas Martinianus nomi- 
ne celsissima et formidabili crepidine surrectus omnibus 
adhuc terrori est; tum ingentes saxorum disiectorum mo- 
les, quae ultra stadia quindecim quoquoversum dissilicre, 
et totos circum agros oppressere , inutilesque , et vepri- 
bus vix idoneos reddidere, fragoris illius manifestissima 
sunt indicia . 

Prudens praeteribo quorumdam commenta, qui flu- 
vium hunc Cordubium appellare volunt, propterea quod 
ob rapidissimum cursum, et immanes undarum in asper- 
rimas cautes incursantium strepitus dubium transeundi 
cor hominum reddere videantur. Et, ne ulla unquam ae- 
tate nugae desint , Caprilem alii Satyrum comminiscun- 
tur , a quo nomen loco in Alpibus celebri supra vi- 
cum Agortem , eum scilicet Plabex» Anaxi filiae amore 
captum , cum Nympham obsequio nullo sibi conciliare 
potuisset , ad vim conversum cursu eam infectatum , 
quae cum pudicitiam suam conservatura in Cuniacam spe- 
culam in ipsum fluvium assurgentem profugisset, iropor 
tunissimo satyri urgente cursu, ne in manus eius inci- 
deret , celsissima de scopuli illius crepidine praecipitem se 
dedisse , caputque prius quam subicctas patiis aquas at- 
tingeret, cautibus allisisse extinctamque ex templo in 
porrectas Patris manus decidisse Iovem amarissima Patris 
querimonia lacrymisque commotum , ut qualicunque pa- 
trem consolatione deliniret , Anaxi nomen in Plabeam 
commutasse , honorisque huiusmodi decretum in aeterna 
fata retulisse . Caprilem vero addunt tanti sceleris sibi 
conscium , cum vitam odio habere coepisset, pectas sibi 
disservisse , corque manibus suis avulsum , in Plabeam 
immersisse, neque ita tamen emori potuisse, qui Semi- 

deus esset. In montium igitur suorum asperitatem regres- 
sum , moerore, et lacrymis confectum intabuisse, tamen 
ea parte quoe mortalitati erat obnoxia, adeo ut in fluvium 
delicuerit, Deos misericordia motos nomen Fluvio Car- 
d i bala in St» riiv xotpfi 'av «iripxkXt a poena , quam de se 
sumpserat imposuisse , et , ut amatae tandem Plabeae 
admisceretur, indulsisse . Non sum vero nescius fabulas 
in rem seriam inductas apud severiores homines esse re- 
prehensioni obnoxias j sed haec nisi tractentur, et pro fa- 
bulis suo pretio venditentur, imbecilliora interdum inge- 
nia in errorem solent adducere. Ut vero nostrum iter 
Feltriam versus ire peragamus, duodecimo circiter stadio 
a Corduvii traiectu Pissalcella rivus est fluvii non indignus 
nomine , inde ad vigesimum stadium Cauranus amnis su- 
blicio ponte superatur . Aqua hax: altissima angustaque 
latens Valleculla subterfluit , locisque plerisque cataractis 
occluditur, donec intumescat multa? ligneae materia? de- 
ducenda? utilis, ab hoc ponte a dextra iter est Feltriam, 
a leva victorianus mons sibi totus insurgit qui amne ab 
ortu Cauriano, modicoque campo, ab occasu Sona, qui 
Feltrianum suburbium lambit, a meridie Anaxo, qui co- 
stas montis extremas assiduo lancinat incursu, a septen- 
trione via cingitur militari. Haec usque Feltriam via No- 
rica , trans amnem vero nostrum , ubi Belluno digressi 
pontem in imo suburbio transierimus ad decimum pro- 
gressi Stadium via ripensi Tauricum amnem invenimus, 
qui quidem perpetui amni nomen nunquam amitteret, 
nisi per aliquot stadia Canicularibus diebus, infra Cal- 
liopcrn vicum, et castalionem secessum meum, dum stu- 
det cestus intolerabilis cavere vim sub altcriori glarea ple- 
risque locis absconderetur. Oritur is in ima valle, ultra 
Divi Mammantis redem in Calliopeo iugo sitam , aqua 
multa inter inaccessas crepidines prosiliente , inde Mam- 

maeo accepto fonte quadraginta plurimum stadiorum iti- 
nere confecto, cis vicum Visiomas defluit in Anaxuin duo- 
decimo circiter a Ponte Bellunensi stadio . Ultra Visio- 
mas Ciconia statim est multae vastationis , amnis qui de 
proximis emissus vallibus , quae ad aedis Castalioneae cu- 
ram pertinent magna ubique riparum ruina diluviorum 
tempore agros imminuit, qui demum accepto in gremium 
Contissa rivo bene magno infra Visomias ipsas Tauricae 
coniunctus Anaxo commiscetur. A Visomiis eodem ripen- 
si tractu ad xv. circiter stadia, Caesia est in ipso ripae 
margine, inde ad quartum Lirnana amnis. Neque nega- 
rim Limanam pagum dictum, quae Limanae adhaereat, 
qui de agro meo, et cohaerentium ad unamquamque 
pluviam partem aliquam delimat . Ultra Limanam eadem 
amnensi via stadiis vix tribus Divi Felicis aedes est, ubi 
navibus fluvialibus traiectus , quae toto flumine contis non 
remis a puppe tantum suppelluntur , commodus praecipue 
Agorstinis descendentibus in Taurisanum agrum per Ubal- 
dinas fauces , inde ad octavum stadium Lartes. Fluvius 
ipse quoque marginibus iniquus , et agris maxime contu- 
meliosus- Hic imminet farra alia in clivo praealto supra 
Lartem edito • Inde Melum in surrecto colle positum , 
inde lintiaci uterque vicus amne suo pra:ditus qui pro- 
ximum in Anaxum influunt . Infra quidem Melum Ter- 
chce , infra lintiacos Rhcmuntia . Melum ipsum iu colle 
Suo supra ripam Anaxi conspicuum populo admodum ci- 
vili sub auspiciis nobilitatis Georgiae in llepublica Veneta 
clarissimae degunt, cuius familiae castellum Zumellae nun- 
cupatum ad stadia quattuor est manifestum iurisdictio- 
* nis insigne. E regione Meli ostium est Corduvii iu Ana- 
xum defluentis, et hic traiectus Anaxo similis priori, sed 
non usque adeo frequentatus, llinc ad stadia circiter xxv. 
Cesiana est. Cesiana autem suos agnoscit dominos indi** 

genas , et antiquos . Frequentissimus hic Traiectus , et 
ratium et mercium omnium, quas Anaxo vectantur, ve- 
ctigal exigitur a Feltrcnsibus modo , olira ducentesimo 
anno a Ccsianis dominiis. Sub Colliculo, vel clivo potius 
cui Cesiana incumbit crepido quaedam asperrimis saxi ad 
ripam excavata supra fluvium exporrigitur, sub qua gur- 
gos profundissimus , fereque accidit toto anni tempore , 
ut unda per infirmam glaream late expatiata alveo quan- 
tumvis distante, ubi ventum est e regione crepidinis to- 
tius aquas vis in eam rapiatur, et in saxa ipsa incursa- 
re contendat profunditate, vorticeque gurgitis omnia de- 
vorantibus , ubi opus et labor exercitoribus ad dexteram 
ripam quanto fieri conatu potest rates impellere , margi- 
nemque obiectos glareae corradere quod nunquam tanto 
studio, nixuque fit, ut alterum a leva ratiflatus non de- 
sideat, et vectores alluvione, quae supra ratem insilit vel 
ad genua usque perfundat . Evitata autem crepidimi tam 
periculosa, xv. stadiorum spatio ad Victorianum promun- 
torium pervenitur. Ubi aliquantulum patefacta iam Val- 
de Divi Victoris aedes et Coenobium venerabili in summi 
clivi vertice conspicuum salutatur , et Sona Feltrianus 
amnis in comitatum accipitur, ab hoc ostio reducta est 
in vallem Feltria per stadia circiter xxv. mox per mon- 
tium anfractus alternante valle per quadraginta stadia vo- 
lutatione anguinea cursu tamen sedatione fluvius ad Quer- 
quanum scopolum appelletur. Haec navigatio satis lepi- 
da cum nullius hic cautis sese obiiciat incursatio. Medio 
hoc itinere Castellum novum, ita enim appellatur, viam 
intra se admittit, e cuius regione ab altera fluminis ripa 
Turris inter aquae marginem, et surrecta saxa consurgit, 
alveo tam angusto, ut a muro Castelli ad turrim oppo- 
sitam catena ferrea belli tempore transmitti, possit, quae 
ratium transitum prohibeat. Hic vero locus tanti mo- 

meati est , ut ei a Dominio Veneto Praefectus ex nobi- 
litate selectus tertio quoque anno destinetur . A Cesia- 
na, uti dictum s per totam hanc vallem nulla sollicitu- 
dine, metuve navigaretur nisi ad stadia circiter xii. in- 
fra Castellum novum, Querquanum promuntorium de quo 
supra , scopulum porrigeret , ita obliquatum in latum 
sinum ut toto fluvio inambitum propemodum theatralem 
recepto, aquam retrorsum ablegare cogatur, ad ambitus, 
ambagisque istiusmodi exitum consurgunt hinc experre- 
ctae cautes, inde scopuli, qui angustissima intercapedine 
totum fluminis impetum recipiunt ; exercitores locum 
hunc Portas nominant. Sed cautes, quae a dextera sunt 
decliviori situ molliorique saxi continui levigatione con- 
stant . Qui vero scopulus a leva est surrectiori crepidine, 
cantibusque asperioribus , vel ipso visu horribilis . Huc 
cum appulerunt rates, raro ita plenus est fluvius ut a 
dextera non urgeant ad ripam et eam cum ingenti gla- 
reae motae et saxorum attritorum strepitu in sicco per- 
stringant . Hic interim aliquo spatio rates per sub aqua» 
neas cautes reptantes vi fluminis impelluntur magna ve- 
ctorum trepidatione, dum pars ima modo raditur, mo- 
do fluctuatione succussuque quodam agitatur, a leva ve- 
ro periculum est, ne in extantes proiecturas impingantur; 
quare prora sive caput ratis avertendum est, permitten- 
dumque ut capite elabente reliquum corpus, nullo nisi 
alluvionis periculo cautibus allidatur. Haec veluti Scylla 
est, in qua praetereunda cavendum est, ne ratis impacta 
dissiliat vinculis abruptis. Sed ubi in latiorem alveum 
deventum est statim occurrit lacunaris gurges, altera 
scilicet Carybdis, non quam Scyllae momento aliquo evi- 
tare possis, sed in quam, simul ac portas evaseris, in- 
cidere necesse sit , ita totius fluminis vis recto cursu rap- 
ta in alti, surrectique montis crepidinem impingit, a cu- 

ius asperitate repulsa in vertices ct ingentes, et innume- 
ros sese retorquere , et veluti saxo ictus anguis mille vo- 
luminibus spiras complicare cogitur, atque hinc accidit 
ut recto impedito cursu , tota aqua; vis in semetipsam 
conversa montis oppositi radices olim abroserit, altissi- 
moque nunc gurgite desederit, et turbinatim instar torti 
fulminis in imum usque sese circumagat , donec soli ta- 
cta duritie resilire , et supervenienti cedere cogatur , et 
cursum ita suum per ambages continuas evincere conni- 
tatur. Huc ubi perventum est, aqua ita infida et varia; 
rates quantacunque sint levitate habiles bona sui parte 
sub aquas inclinantur, quia tamen plaua ratium latitudo 
violentia; resistit non ultra pedem , aut ubi plurimum 
sexquipedem merguntur , idque modo hic , modo illic , 
succussatione veluti quadam ingluviem eam exsuperantes. 
Ex his elapsi vorticibus per stadia circiter sena Querqua- 
no promuntorio a dextera Vase celebri, vico a leva prae- 
terito , ubi in alta semita aqua fontana tantae copiae una 
eructatione prosilit, ut bene magni fluminis instar mul- 
tis inserviat operibus , fulloniis , et chartaceis , inter has 
altissimas montium cautes, aqua tamen Leni, Sigusinum 
pagum liberiore demum Coeli conspectu montes iam cul- 
tiores , fertiliora iuga , agrosque patentiores offerentem 
vident, circumvectique a dextera totum Querquanum pro- 
muutorium sub Fenarium Vicum amnem excipiunt. Post 
humeros autem promunturii Querquani vicus ipse est . 
INarn a Castello antequam ad scopulum, de quo diximus 
perventum sit, via divertit a fluvio, et post collis eius 
tergum per vicum transit in vallem quandam unde totum 
ambitur promuntorium . Vicus vero ad septentrionem 
deflexus instar oppidi est, insulis toto iugo, et compitis 
frequens, ct aliquot etiam antiquorum memoriis ornatus, 
ad imum vallis duo amnes in unum coeunt , qui apud 

Fenarium coniuncti stati m in Anaxum defluunt. Hinc ad 
ripam siccam stadia conficiuntur circiter quatuor et 
sexaginta . Medio hoc itinere supra viam alti admodum 
clivi insidet Pederubia pagus , inde Leonicum versus val- 
lecula occurrit , cum amne Colonia , qui non decidit in 
Anaxi alveum, sed in derivium quod per cataractam sub 
Pederubia de ipsius Anaxi fluctibus excipitur, aggereque 
firmissimo deductus per Taurisanum agrum pluribus aqua- 
rum divortiis in latissimam planiciem ad multarum pos- 
sessionum utilitates effunditur . Inde Rovigius pagus , et 
ab altera fluminis ripa Abbatia Vidoria. Hinc ripa sicca 
demum in plano sita , a quo Vico per campum iter est 
Taurisium, centum circiter et duodecim stadiorum spatio. 

AnaxUs vero iter suum longo ambitu flexuosum ad 
ortum brumalem vertit, planicieque iofra Moutellum oc- 
cupata ajdicuia sanctas Mammae praeterita, amne rabioso 
recepto Falectum versus fluit , qui pagus cum amnensi 
traiectu collis alti dominis paret, ubi vero Soligutn am- 
nem de fulloniae fonte amplo emissum suscepit quietiore 
mox cursu , sed ambagibus valde tortuosis in collis alti 
conspectu ludit bac illae, quasi choream ducat , eoque 
vagandi veluti studio fertur ad Narvanos . Hinc quoque 
canalis alius ex Anaxo excipit aquam, quam per campum 
alveo excavato Taurisium deducat. A Narvanis , paucis 
sub pago stadiis traiectus est Scarancina nomine via, quaj 
ducit in Cogienses , inde alter ultra Lovadinam , mox 
Macerata et Divi Pauli locus, a quo stadia circiter nona- 
ginta traieetns, et portus ille celebris, qui pons Plavius 
appellatur ubi aqua iam lenior lintrium et aliarum na- 
vium onerariarum patiens ultro citroque se navigabilem 
praebet, ad stadia mox septem Salgareda, inde Noventa. 
Mox Fossalta, mox Donatianura, mox Turris Caliginosa, 
et partus denique Iesulanus . Loca omnia suis instructa 

traiectibus, atque in hac denique Iittoris parte Anaius 
post emensa miliaria centum circiter et triginta, a fonte 
ad ostium amnibus ultra tres et triginta in comitatum 
acceptis , cautibus tot , scopulis , crepidinibusque supe- 
ratis in Hadriaticum triumphabundus , et opulentus in- 
greditur. Hic vero dubitassem narrare vobis quasi fidem 
facturus fabulas, quas de cursu Plabeae , ut nunc vulgi 
locutionem usurpemus, quem fuisse quondam per Sera- 
vallis fauces loci eius aniculae praedicant; nisi scirem esse 
homines quosdam ita opiniosos, qui rem oraculi instar 
cnarrent, olim scilicet eam per nuncupatos ad pagum sal 
tus , Casamatticeque et Sanctae Crucis ripam , vadique 
alti tractus elabi solitam , donec hinc et inde collucta- 
bunda inter arctissimas , montium angustias ad Seravai- 
lem emissa aperto demum Foroiuliensium campo potire- 
tur . Medio mox eo itinere factum, ut magnis surrecta- 
rum crepidinum desilentium ruinis interclusa retrocesserit, 
et in Belluncnscm agrum, unde diverterat relapsa novum, 
Arcto sibi adiuncto, alveum excavarit. In recessu ab an- 
tiquiore illo decursu, lacus illos relictos, qui ad Casa- 
inattiam, et aliquot ad pagum vicos, et viam inter coii 
valles reliquas stagnant , ipsumque tunc vadum altum , 
nullo neque ingressu, neque egressu intra se contractum 
in eam qua conspicuus est , profunditatem subsedisse , 
ostentantur in huiusce rei testimonium veteres aliquot Sc- 
ravallensium tabulae , quae quorumdam agrorum limites 
ad veteris Plabeae usque ripam citant , modicaeque alti- 
tudinis valleculam longo tractu continuam ostentant , sive 
potius latiorem quamdam , longeque productam fossam, 
magnis olim imbrium diluviis delimatam, quam antiquum 
nostri fluminis alveum fuisse contendunt , et confidentius 
asseverant . Id ego vel negare , vel affirmare nullius mo- 
menti esse contenderim. Sed fluminis nostri alveum, uti 

initio diximus aliquot millium annorum esse , et ab ipso 
dicere ausim, orbe condito ad hanc usque diem eodem, 
quo labitur alveo perfluxisse confidentissime contenderim. 
Id quod ipsa riparum indicat altitudo; ipsique antiquarum, 
diuturnarumque alluvionum relicti margines, longo modo 
hac, modo illa parte ductu , clivis bene magnis plana cam- 
porum spatia ministrantibus, per gradus quosdam latissime 
constratos, et ad culta commodissimos; quo diluviorum 
auctus nunquam sint amplius ascensuri. Sed utcunque Se- 
ravallenses de fluvio nostro fabulentur, id asserere possu- 
mus totam illam planiciem, quae nunc inter Anaxum, et 
Taurisanam urbem late iacet longa nostri fluvii alluvione 
paulatim oblimatam esse, et adhuc diluviis perf undi perge- 
ret, nisi densis, ac magnis saxorum mollibus, aggere iu- 
xta Narvisiain , utar nunc vulgi vocabulo , producto (ibi e* 
nim erumpit in plana) aliorsum fluctum impetuosum fle- 
ctere cogeretur. Neque sic tamen obsistitur, quia exun- 
dante per tempestates Anaxo Butinica, unus c Tanrisa- 
nis amnibus , qui per urbem diffunduntur, identidem in- 
tumescit, et lapideum in urbe media pontem ad Bethle- 
micam anno Salutis M. D. XII. demolitus est, influxerat 
enim in eam Pluvius, quod Cives ipsi ponte mox rele- 
cto, marmoreo superaddito titulo posteritati tradere cura- 
verunt, ita enim inscriptum est. 

plmiks . PLvms . cyj* . iKsvrrn . et qyodimwodo 

PRODIGIOSO . ISrSDlRBT . IK4 RgMKXTO . RVTIKICAM 
&«He« . ISPLVXIT . V flBEM . lUiltT . POJTItt 
tVBVtRTlT . IUBROSTMtS . P1«AVR\S . PRARTOB 
«C . MAXIMIS . l.vrKATVS . HAEC . RT1AM . MINORA 
HXCLIGKRR . YIDtflSTVR . RESTITA BNDYM . CT1AT1T 
M . D . XII. 

Quin etiam toto illo agro qui a Narvanis Tarvisium 
usque et a Ilipasicca Castrofrancum versus hinc et inde 
late patet, terra passim unius, aut duorum ad summum 
pedum altitudinem de fossa nitidam, et omni luto pur- 

gatam glaream ostentat, argumento satis manifesto , de- 
cedente in dies fluvio super inductum mox cespitem, et 
diuturnitate temporis agrum factum. Cumque, uti dice- 
bamus glarea illa tam purgata continuet ; quid mirum 
si nobilia quaedam ingenia Silim cumdem, atque Plavium 
esse arbitrati sunt? Nam subterraneus ille defluxus com- 
modam liabct viam, ut facile possit infra Castrofrancum 
paludem illam influere, quae Silis mater est, et emissa- 
rium , quod non de Sili tantum ausim affirmare , sed 
et de Butinica, et aliis amnibus, et rivis omnibus, qui 
Taurisium ingrediuntur. Verisimile quoque est nostrum 
liunc eundem amnem in campos effusum ab orientali e- 
tiam latere aliquando planiciem , cui adhuc est infestis- 
simus , latius occupasse , a Narvanis Opitergium versus 
iter detorsisse, ut olim Vacciolam usque diffusus est, et 
Plavioli vici fossam visitationis suae testimonium reliquit; 
quae loca non admodum distant a Seravallensium finibus, 
eaque parte crediderim , posuisse fines aliquos ad vete- 
ris Plavii ripas a Scravallensibus agnitos. Non ita tamen 
ut fateamur tantam aquarum vim, quantam secum trahit 
Plavius per Casamattiae valles , vadique alti angustias 
tam contractas, perque medias Seravallis fauces efflu- 
xisse . Sed ut ad aggerrationem nostram redeamus ; non 
Taurisanus tantum campus, sed universa Venetia, Insu- 
briaque, et Taurinensis in Cisalpinis Liguribus ager ali- 
quot annorum millibus per tot, tantorumque amnium, 
quibus inundantur alluviones concrevere , mari ad haec 
quotidie recedente , invcctumque a fluminibus limum in 
littus aggerente , continentique ita in horas singulas suos 
proferente fines . Quod ne cuique mirum videatur , ut 
iEgyptum, rem quippe uno auctorum omnium testimonio 
notissimam praetermittam , terram eo modo coagmenta- 
tam, spatiosissimos Indiae campos illos Indi fluminis allu- 

iriones esse pro compertissimo tradit Arrianus, ita Cay- 
strum, Lydum, Caicum, Menandrum, et Hermum, et 
plcrosque alios fluvios insignes, campos a se nominatos 
habere, quos ilii ex superioribus locis limum trahentes 
terra congesta in solum mox obdurent. Sane cum philo- 
sophiae darem operam Patavii, a quatilisque puteus ad 
Tonstrinam quandam apud forum olitorium foderetur , 
operis ad certam altitudinem descendentibus arena pri- 
mum reperta est, inde conchiliosa glarea, quarumcunque 
pinnarum corticibus refertissima , cretaceum mox terre- 
num de quo moto demum aquarum scaturigines affluentis- 
sime pullularunt. De huiusmodi vero aggerandi rationem 
Polybius late Historiarum HH. disputat, ubi futurum di- 
cit, ut Maeotis palus, quae tum latissima erat, saeculo- 
rum haud qtiaquam multorum spatio, tota fere deciden- 
tium in cani amnium alluvionibus compleatur , ac mox 
etiam Pontus Euxinus eadem ratione magna sui parte 
vadosus fiat . Magna enim est longae aetatis auctoritas in 
rerum mutatione , ct ut Horatius . 

Debemur morti nos , nostratjue sive receptus 
Terra Neptunus classes Aquilonibus arcet 
Regis opus ster ilisque diupalus, apiaque remis 
Vicinas urbes alit , et grave sentit aratrum , 

Seu cursu mutavit iniquus frugibus amnis 
Doctus iter melius . 

Quid vero vos ad vocabulorum mutationes horrescere 
quodammodo videbamini , qui res ipsas mutari quotidie 
conspiciatis ? Miror autem unde nonnulli unum e Tilia— 
ventis Anaxum esse commenti sint; quod Varraraum , 
quem Plinius in Anaxum defluere tradit rivum eum cre- 
diderint, qui ad Concordianas paludes Bclgradum, Var- 
mum , et Madrisium lambit aqua admodum modica et 
ignobili, pauloqne supra Atisanam in Tiliaventum cadit. 

Sed enim cnm eruditi omnes tam Historici, quam Cbo- 
rograplii recentiores; qui a lingua» Latina» reparatione 
claruerunt Plavium esse Plinianum Anaxuin scriptis pro- 
diderint . Difficileque admodum sit situm fluviorum cum 
nominibus aetate nostra, immutatis conferre, vel pro cer- 
to quidpiam profiteri , confusaqtie praecipue sint haec apud 
ipsum Plinium , qui flumina modo a fontibus, modo ab 
ingressu in maria, modo a viis militaribus enumerat, pe- 
rinde ac etiam in oppidis recensendis apertissima est in 
ipsis territorii sui urbibus perplexitas, quam ego desulta- 
tionem appellare soleo. De Varramo tantum quaerendum 
est nobis, cum locus notatione dignus sit apud Plinium. 
Anaxus quo varramus defluit , facilis vero coniectura 
est non alium esse posse quam lacum nostrum Casamat- 
tium; qui Carnis finitimus a septentrione, occasuque so- 
lus e lacubns in Anaxum , Plavium quippe nostrum de- 
fluit, qua re super narrare inibi solitus erat Nardinus Ce- 
linensis, vir Graece, Latineque apprime litteratus, et ab- 
ditarum rerum cognitione insignis Ciclinenses aniculas suas 
quaqua Maniacum et loca meridiana trans lacus nostri 
saltus incolunt , cum in bibacem quempiam acerbius invehi 
vellent imprecari solitas, ut is Varramum totum epota- 
ret . Illius enim loci accolae ct Celinam, et tres illos li- 
quentiae fontes , qui flumen id efficiunt de Casamattio no- 
stro emanare praedicant, aperta sibi per subterraneos mea- 
tus via . Sane provinciale hoc dictcrium ponderis aliquid 
habere potest ad vicinitatem ipsam indicandam . Cum Bel- 
gradus , Varmus, et Madrisium longo admodum itinere 
distet a Maniaco , et a Carnis ipsis , in quorum regione 
Anaxus oritur, neque oppida illa cum Coelinensibus com- 
mune quicquam habeant, sed potius maritima sint iuxta 
Concordiae paludes, ct Tiliavcnti hostio vicina. Sed no- 
minis originationem puto fidei plus habituram. Nam La- 

ea* istius angulo qui ad septentrionem spectat a tergo 
Carnorum , ut Plinianis insistam verbis , agro Bellunensi 
iuxta lacum vicus admodum nobilis est Farra nomine. Hinc 
suspicio quaedam minime contemnenda suboritur primam 
huius nominis litteram aliquando Claudiani digammi nota 
scribi solitam, quippe FARRA. Imperator enim Claudius, 
ut saepe dictum , usque adeo digammo illo suo delecta- 
tus est, ut cum Roinoe pomerium late porrigeret ad Divae 
Luciae nunc Fanum ubi cloaca pluvialibus aquis colligen- 
dis, et in Tyberira emittendis, inscriptionem rei a se ge- 
stae AMPLIAF1T TERMINAFITQVE digammo notari 
mandant. Id tamen ad hunc usque diem bona pars ho- 
minum F. scriptum arbitrata Teutonica pronunciationc , 
qui Jinum pro vinum dicunt, et alia huiusmodi legere 
solent amplia fit, termina fitque . Ignari F. digammum 
V. consonantis sono enunciandum ampliavit, terminavitque, 
de quibus supra satis meminimus quibus tamen addo li- 
berius veteres fecisse eadem in locutione altera in alterius 
vicem posita . Quippe fortunam quam nunc dicimus, illi 
originatione incolumi Vortunam appellaverunt, quod Vor- 
tuna a verto deduceretur, caquc de causa nunc pilam, 
nunc rotulam, quibus insisteret eius Hieroglyphieum sta- 
tuere • Sed ne tam longe exempla repetamus, a nostra- 
tibus argumentum potius captemus, quum apud nos do- 
mi multa huiusmodi nascantur. Ab altero istius lacus la- 
tere , qua Seravallem tenditur , Stagnum distat decem 
circiter stadiorum intervallo, Fadum altum vocant omnes 
tam accolae , quam peregrini, quod a profundissima qua 
conspicuum est, altitudine habere nomen dubioprocul af- 
firmant omnes, ideoque Vadum altum nimirum olim di- 
ctum , ita facile credendum vicum hodie Farram aliquan- 
do Yarram appellatum lacui dedisse nomen . Sed quid 

obsecro dicturi estis, si addidero eodem auctore Plinio, 
hunc eumdem lacum Pisonem etiam seu Pisinum dictum ? 

Meministis puto illum superius a Tauriscorum, et 
Liburniae totius Chorographia retrogressum ad alios No- 
rici fines indicandos, qui scilicet ad magnum Istrum ten- 
derent, quos principium sumere ait a tergo Carnorum, 
et Iapidum, inter hos, et Bellunensem agrum Casamat- 
tius noster lacus circumcluditur. Ibi libae tis iun"i Nori- 

O 

cos tradit Plinius, ibi Viruni nomen manifeste ponitur 5 
ibidem Flavii mentio fitj ibidem lacus Piso, quamvis ple- 
rique codices per ei diphtongum faciunt P<'SO . Sed in hac 
re nihil iam ad me Plinius, ite ad monumenta Reipu- 
blicae vestrae, legite sanctiones, dccretaquc vestra muni- 
cipalia Rubrica de piscatoribus primo libri tertii cupite 
lacus hic, qui a tergo Carnorum et lapidum, inque iu- 
gorum Belluncnsium gremio iacct, qui defluit in Plavium 
Pisinus nuncupatur, quamvis in recens impressis codicibus 
una plus syllaba, lacus Lapismus habeatur, quod apud 
Plinium lacus Pciso vel Pisinus scribitur . Ad haec , si de 
nomine quis morosius quaerat in proxima cius lacus ripa 
ad montes qui Carniam attingunt Vicus est, qui Pisonis 
fuisse videtur , una detrita littera, et altera Barbara e- 
nunciatione vitiata, vulgo enim Pusois nomen habet. Sa- 
tis autem est in re tam implicata, tam recondita indi- 
cium habere aliquod , si non apertae veritatis , alicuius 
saltem sed congruae similitudinis. Neque quidem de no- 
minum, ut ita dicam, dcsultatione vobis mirum adeo vi- 
deri debet , qui videatis hodie quoque vulgo lacum hunc non 
uno nomine nuncupari, cum alii eum, lacum ad Pagum, 
seu quod malunt quidam, ad Altum pagum, alii Casa- 
mattium , alii Sanctae Crucis vocent, et proximus quisque 
locus ei a se nomen imponat, imo rarus admodum toto 
terrarum orbe fluvius, lacusve reperitur, qui non aliquan- 

do nomen variarit. Commemorem ne vobis Nilum iniE- 
gvpto modo Aquilam, modo Oceanum, modo Tritona, 
modo Sirin , modo aliis , atque aliis nominibus appella- 
tum ? An Tybriin Thuscam, olim Tymbrin Syracusano- 
rum advenarum ccnotriorum lingua , mox Tyberinum ? 
Olim albulam nuncupatum , Danubium Istrum , Padum 
Eridanum? Lyrin in Campania nunc Gargdianum, recen- 
ti Gallorum strage nobilitatum Medoacum in Venetia, 
nunc Brentam? An tot tantosque in Transpadana regione 
lacus Benaeum , Verbanum , Sebinum , Larium, et ple- 
rosque alios , quos hodie longe diversa ab antiquis nun- 
cupatione designamus? Quid Urbes? Nonne ipsae etiam 
nomen modo hoc, modo illud adoptare consueverunt? 
Quas olim Saturnia, mox Valentia, nunc Roma est. Et 
capta millesimo ab hinc anno ab Odoacre Nerulorum Re- 
ge periculum adiit , ne Odoacria tunc appellaretur . Ser- 
vata tamen amicis Regi persuadentibus longe gloriosius , 
et illustrius fore apud mortales Romam captam , quam 
Odoacriam instauratam . Quas olim Bizantium, mox Ro- 
manca, nunc Constantinopolis . Quas Ticinum iam Pa- 
piam. Quae Parthenope iam Neapolis. Sic plerasque alias, 
quas commemorare superfluum est . Sic regiones denique , 
provinciaeqne celeberrimae Asia , Venetia olim usque ad 
Padi fontem, Africa, Mauritania, cum ceteris cognomen- 
ta mutaverunt, et ut ego de locis dicam, quae de vo- 
cum formis Horatius . 

Multa renascantur qua iam cecidere , cadentque 

Qua nunc sunt in honore vocabula . 

Verum hic scire velim, an parum vobis verisimile videa- 
tur eum, qui campo orbi subiecto Flaviolae nomen de- 
dit a se desumptum, qui nuncupandas Urbis viri unius 
nomine auctor fuerit qui tot de celebritate sua monu- 
menta toto huius regionis agro reliquerit, potuisse etiam 

Flavio amni, cui late dominaretur nomen immutare. At- 
qui Crathis in Calabria Turinorum fluvius ab immerso 
in eum impurissimo Pastore quodam cognomentum ac- 
cepit, quod factum est impulsu Arietis, qui amatam a 
se capram ab eo amplexari ferre non potuerit, et levio- 
ri de causa in plerisque aliis demutata nomina reperimus . 
Eruditi quidem omnes cum veterum historias percurrunt 
satis habent minimam quamque occasionem deprehendis- 
se , ut fidem adhibeant iis quae verisimilitudine aliqua 
huiusmodi nominum mutationes, impositionesve tradant. 
Vos rem tam manifestam , qui olim Flavius apud Ro- 
manos, apud Euganeos vetustiores, propterea quod ob 
rapidissimum cursum retro navigari nequeat, Anaxus fuit, 
Plavium nunc esse, et a C. Flavio Hostilio clarissimo ur- 
bis vestre lumine Flavii nomen accepisse credere conta- 
bimini? Quod quidem qui persuasum habuerit, rem haud 
quaquam absurdam credidisse nullo rubore profiteri po- 
terit . Quoniam vero dici acta est pars maxima, vosque 
forsitan non minus audiendo , quam ego declarando de- 
lassati sumus. Tempus est, ut huic parti finem imponam 
rediturus ad vos die crastina solita hora et loco, ut vos 
argumento superioribus bis longe delectabiliore reficiam. 
Veniant igitur ii qui rerum vetustate afficiuntur, ego 
non tantum Saxorum inscriptorum moles, sed eorum e- 
tiam usum forte non contemnendum, sum vobis donaturus. 

SERMO QUARTUS 

Quae super Viruni patriae nostrae historia, antiquita- 
te, nominis causa, quaeque super Anaxo flumine nostro 
peculiari , quoque modo in Flavium, et mox in Plavium 
nomen eius abierit, ubi is oriatur, quo ambitu devolva- 
tur, quae hinc inde fluenta in comitatum admittat, quot 

et quanta» ex eo utilitates percipiantur, et ubi denique 
Hadriatico immixtus esse desinat per triduum hoc disser- 
virnus, Honoratissimi Cives, neque ignari sumus, in hac 
tam abditarum rerum inquisitione, multa esse potuisse , 
quae propter tot rerum ambiguitates, et opinionum va- 
riarum aggerationem nonnullis, taedii aliquid potius attu- 
lerint, quam delectationem; sed nihil me retulisse opinor, 
quod ad earum rerum quas tractandas susceperamus aut 
fidem facere, aut verisimilitudinem exponere manifestam, 
minimeque confictam , mihi non videatur . Sed enim si 
quam ex superioribus sermonibus molestiam concepistis, 
eam hodie per iucunditatem rerum quas allaturus sum 
recipio me deleturum. Institutum enim meum est de Flu- 
viorum splendore et gloria , uti de patronis nostris, qui 
erga nos adeo benefici fuerint aliqua delibare, deque mul- 
tis in agro Bellunensi memoriis antiquorum , et aliquot 
aliis foris et iam non importune adseitis, plurima qua* 
cognitu digna sunt vobis indicare, quas omnia puto non 
sine delectatione, voluptateque vestra suscipientur. Mox 
ad celebritatis vestrae sacram quasi ancoram , quippe ad 
Lucii Tertii Pontificis Maximi diplomata deveniemus, 
quamque lata fuerit Bcllunensis nominis iurisdictio, at- 
que potestas meridiana luce clarius ostendemus. Ut vero 
Flavii nostri, atque adeo reliquorum Hostiliorum memo- 
rias, qua? temporis iniuriam superarunt vobis iam inci- 
piam recensere, ne Vespasianorum Imperatorum domum 
Flaviorum cognomento iuclytam , gloriose nimis videar 
ostentare , neve sexcentos alios ornatissimos viros , qui 
nomen hoc olim illustrarunt, quasi Chaysippi Medeam 
huc acccrsam, recitabo vobis inter ea, quae praemanibus 
sunt inscriptionem illam ; quae non procul hinc ad Ma- 
niacum in Celinae flumini ripa conspicitur, accipite eam 
obsecro, et mox an vos Hostiliorum pudeat videtote 

C. HOSTI L1VS . ET . P. EGNATIVS . VEITOR 
QVINTAE . DECIMAE . LEGIONIS . TRIBVNI , 
P. S. P. Q. R. DIMICANTES . PARITER 
OCCISI . 11EIC . PARITER . 1 ACENT 
SINGVLARE . POSTERIS . EXEMPLVM 
ET . CARITATIS . ET . FORTITVDINIS 
' CILINENSES . XXL. DIES . ATRATI 

LVCSERVNT 


In quo quidem titulo quod V eitor pro Victor nota- 
tum sit, ne adeo miremini in nummo etiam argenteo. Dl- 
VVS. AVGVSTVS VEITORL\NVS habetur. Domitiam 
Severam Caii Hostilii coniugem legitis in Epigrammate 
Bellunensi j accipite nunc Hostiliam Severam Lucii Ho- 
stilii filiam in Romano monumento apud Traiani colum- 
nam in alveo sacri lavacri Divi Nicolai aede 


D. M. S. 

L. HOSTILIO . ONESIMO 
HOSTILIA . SEVERA 
PATRI . P1ISSIMO . ET 
HOSTI HVS . PARTHE 
NIO . PATRONO 


Sed enim ca magis arbitror placitura, qua» nostum 
per agrum quotidie reperiuntur. Nunquid obsecro vidi- 
stis , quinto ab hinc lapide , loco qui Bolagus dicitur . 
Mausolei quandam veluti umbram ? Extant enim adhuc 
magni operis vestigia , tumulusque rotunda forma rude- 
ribus obrutus, toto prorsus aedificio verso, sive is fuerit 
Fcelix Episcopus, is enim iuxta proximam aediculam humi 
conditus, ut titulus eius ostendit, sive barbarorum alius, 
qui nostrae Urbis conditori tantam inviderit celebritatem. 
Argumentum autem excitati olim eo loco operis inveni ego 
inscriptionem pulcram et elegantem, quam situ , calce- 

que obtectam , labore mox meo derasam conspicuum in 
locum transferendam curavi. Eius hoc est exemplum 


IOVI . O. M. 

H O S T I L I V S 
SERTORIANVS 

V. S. L. M. 


Placet vobis , ut video , concisa et elegans dedica- 
tionis figura, quid si litteras videritis illas pulcre admo- 
dum elaboratas, et vere Romanas? Quantum vestra huic 
Regioni gratulabimini , quae praestantes adeo viros , si 
non oppidorum conditores , quod pravo quis praeditus 
ingenio forte conetur inficiari , certe incolas , et cives 
habere meruerit. Hoc enim nulla cuiusquam nobis invi- 
dia dempserit, neque inimicorum labefactabit iniuria. Sed 
enim quid notae litterarum quattuor punctis dissitae sibi 
velipt quaesierit aliquis, nam superiores illas in apice ti- 
tuli positas IOVI OPTIMO MAXIMO significare ambigit 
nemo , inferiores hae tantum. V. S. L. M. facessere vo- 
bis negotium videntur } cum praesertim plerique vestrum 
sint antiquitatum huiusmodi per quam studiosi, qui no- 
tarum earumdem inscriptionem alibi etiam observarint , 
ut Albae Iulioe Pannoniae oppido, quod ad Noricos per- 
tinet legerunt 


FORTVNAE 
PVBLICAE 
VITALIS 
V. L. S. M. 

Et ibidem loci , quod opposuisse non pigeat 


AESCVLAPIO 

ET. HYGIAE . CE 
TERISQ. HVIVSQ. 

LOCI . SALVTARIB. 
C. IVL. FRONTO 
N1ANVS . VET. EX 
B. f. COS. LEG. V. M. P. 

REDDITIS . SIBI . LVMI 
NIBVS . GRAT. AGE. EX 
VISO . PRO . SE . ET . CARTEIA 
MAXIMA . COIVG. ET . IVL. 
FRONTINA . FILIA 
V. S. L. M. 


Et in oppido , cui nunc vulgo nomen Vynez apud 
Coenobitas eius loci vetus monumentum bis litteris insi- 
gnitum 


INVICTO 
MITHRAE 
L. OCTAVIVS 
GRATVS 

V. L. S. M. 


Quarum quidem litterarum multa? nimirum sunt iu- 
terproetationes , exponunt enim alii VOTO. SOLVTO. 
LIBERO. MVNERE. Alii VOTVM. SOLVIT. LIBERO. 
MVNVRE. Alii VOTO. SOLENNl LIBERO. MVNERE. 
Alii VIVENS, vel VIVVS. SIBI. LOCVM. MONV- 
MENTI vel MONVMENTO , qua? quidem omnia , una 
cum quibusdam aliis commentationibus habentur in iis 
Romanorum notis, quae sub Valerii Probi titulo prodie- 
runt , quamquam in eo libello multa mihi subditicia, vi- 
dentur, nullam tamen earum interpretationum improba- 

rira, cum a veteribus tradita; circumferantur, sed neque 
illam dissimulabo, quae in idem sumpta plerisque erudi- 
torum magis adridet ea S. VIVENS. SIBI. LEGAVIT. 
MONVMENTVM. quod ideo nonnulli probant, quod 
quinque alibi notas V. S. L. L. M. VIVENS. SIBI. LO- 
CVM. LEGAVIT. MONVMENTO. exponi viderunt. Sed 
illam ego potius, admiserim qua; est YOTVM. SOLVIT. 
LIBENS. MERITO., quae quidem ex aliis antiquorum 
inscriptionibus desumpta est . Integris enim locutionibus 
Romae legi in Monte Pincio, sic nunc vulgo nuncupato 


VOTVM . SILVANO 
SOLVIT . LIBENS 
MERITO . T. F. 
D1ADVMENVS 
LVRN ESI AN VS 
PRAEGVSTATOR 
AVGVSTI 


Item alterum Romae trans Tyberim apud Mattheos 


SOLI . SANCTISSIMO 
SACRVM 

TI. CLAVD1VS . FELIX 
ET . CLAV DI A . HELPIS 
ET . TI. CLAVD1VS 
ALYPVS . FIL. 

EORVM . VOTVM 
SOLVERVNT 
LIBENS . MERITO 
C ALBI ENSES . DE 
COH. III. 


Ex his igitur patet singulares illas notas in Hostilii 
titulo dubioprocu! significare VOTVM. SOLVIT. LI- 
BENS. MERITO. Quod si alia quoque vultis recitari vo- 
bis monumenta, quae virorum illustrium memoriam ia 

«ostra ni usque diem a temporum iniuria vendicarunt , 
passimque per Bellunensem agrum conspiciuntur, ab co 
incipiam, quod paucis ante annis Orcesiis vico, tertio ab 
hinc lapide repertum est , pulcherrimis quidem littera- 
rum characteribus elegans, sed ornamentis operis Corin- 
thiaci artificiose admodum elaboratis longe formosius. Est 
vero inscriptio in hunc modum 


T. SERTORIO 
PROCVLO 

II. VIR. I. D. PRAE 
EECTO. 111. Q. 
FLAMINI . VIX. 
ANN. XXX. MENS. VI. 

OPTIMO. FILIO 
PARENTES . FECE 
RVNT. H. M. 


Sertorianos superius habuistis, nunc Sertorios regio- 
nem vestram illustrasse conspicitis. Quam speciosa sunt 
haec Romani Civis cognomenta , quam praesefert ge- 
neris antiquitatem, cui Tito Sertorio Proculo nomen fue- 
rit, qui Duumvir, qui Iuridicundo Praefectus, qui Ter- 
tium Qua;stor , qui flaminis honore insignis habitus sit , 
quanto vero meer ore legentum pectora labefactat , cum 
monumentum id a parentibus factum inspicimus optimo 
filio, qui triginta tantum annos, menses sex vixerit. Ve- 
rum is nequaquam deplorandus, qui tam insigni familia 
nobilis, tanta; celebritatis honoribus decoratus vitae bre- 
vitatem memoriae suae diuturnitate superavit . . 

Sed cur Paeticos dissimulemus, qui Neronis Claudii 
Imperatoris temporibus clarvere , fauces eas sortiti , quae 
Pluvium ex arctissimis, confragosisque Cathorinorum val- 
libus erumpentem , per oppositas passim saxorum moles 
eo usque praecipitatum emittunt ? Dominabantur hi Lae- 

Lactibus, nostrae ditionis populis, qui nomen in hanc 
usque diem servavere. Obtinuerant loca eadem etiam Lon- 
gareni , Octaviani Augusti familiaritate clari , a quibus 
vico nomen in hunc diem permansit incolume . Poetici 
vero ab Imperatore Nerone Claudio faucium harum tu- 
telae praefecti horologium paganis Laebactibns magnis sa- 
xorum molibus construxerant , castellum in edito clivo 
muniverant», angustiasque ipsas munitissimo loco custo- 
diebant . Horologium nunc dirutum , disiectumque est , 
quotidieque tam vastae saxorum moles huc illuc asportan- 
tur . Et nisi sacello Divae Helenae inscriptis Horologii titu- 
lus altari dicatus esset, illuin ipsum quoque desiderare- 
mus. Sed age praelegamus, quae temporum iniuriac sub- 
ductae sunt littera; 


IN . HONOREM 
CLAVDI 

CAESARIS . AVGVSTI 
GERMANICI 

SEX. PAETICVS . Q. F. 
TERTIVS . ET 

C. PAETICVS . SEX. 
FIRMVS 

HORILOGIVM . CVM . SEDIBVS 
PAGANIS . I.AEBACTIBVS 
DEDERVNT 


In inscriptione hac praenomen Imperatoris scalpro 
sublatum est, ut utrum Neronis, an Tiberii, an Domi- 
tiani prius scriptum fuerit ariolari cogamur. Scimus au- 
tem quorumdam Imperatorum nomina , ob invisam pu- 
blice eorum memoriam de monumentis deleri solita, Se- 
natusque Consulto Domitiani titulos ubique eradendos 
decretum , omnemque eius memoriam abolendam Tran- 
quillus refert , et Romae plerisque locis erasa huiusmodi 

nomina conspexi . Quis tamen hic noster fuerit in cuius 
honorem Paetici Horologium Laebactibus dederunt , ex 
nummis quaerendum fuerit . Opportune autem aliquot 
mecum Roma nunc attuli . Quare videamus an ex his 
integram tituli rationem inveniamus . Hic vero primus 
notatum habet TIT. CLAVDIVS. CAESAR. AVG. P. 
M. TR. P. IMP. PP. Ita hic alter, item unus et iden- 
tidem alius. In his quidem Claudii nomen habetur, sed 
Germanici nusquam , kispiciamus igitur ex altero loculo 
nummos, in quibus Germanici nomen est, at hi omnes 
Domitiani faciem habent , et inscriptio profitetur . IMP. 
CJ2S. DOM1T. AVG. GERM. COS. II. Eadem in hoc 
altero , et in illo et aliis , sed Gaudii cogncmentum hic 
nusquam . Non igitur Domitiani nomen in inscriptione 
nostra fuit. Sed hos alios e loculis excutiamus. Agno- 
scitis iam Neronianos ex facie, at quid scriptum sit prae- 
legamus: IMP. NERO. CLAVD. C.ES. AVG. GER. P. 
M. TR. P. Bene habet , habemus hic Germanicum, ha- 
bemus Neronem , habemus Claudium . At inspiciamus et 
hos j Neronis eiusdem litterae sunt NERO. CLAVDIVS. 
C.ESAR. AVG. GER. P. M. TR. P. IMP. PP. ita hic 
alius inscriptum habet , ita reliqui ex hoc loculo . 

Praeterea meministis apud rerum scriptores legere 
Neronem a Senatu hostem iudieatum , Neronisque no- 
men profanum fuisse passim . Unde etiam e nummis no- 
men id sublatum contusumque non semel aspexi. Quare 
nulla mihi reliqua fit dubitatio quin hic NERONIS. CLA- 
VDL scriptum fuerit, cum praesertim locus hic excisus 
totidem sit litterarum capax, ut circino dimetitus sum, 
sed anteaquam inscriptionem hanc de manibus amitta- 
mus animadvertite dictionem HORILOGIVM secunda syl- 
laba a principio per I., non per 0, ut vulgo scribitur 
notatum . Nimirum ea illis placita est compositio , ut 

olim in I. commutarent . Non procul vero ab aedicula 
in qua haec habetur inscriptio, altera quoque in priva- 
tarum aedium pariete quodam iuxta viam in haec verba 


ASCLEP 
I O . P. X E 
UVS . PO 
LIO . M O 
NITVS 

P O S V I T 


Facile autem crediderim Paeticos illos, de quibus 
paulo ante loquebamur, agrum eum omnem obtinuisse, 
qui ampla satis planicie, a Fortunae vico, qui quinto ab 
hinc lapide est, Monteque Serva digressus in peninsu- 
lam excurrit, Plavio ripas undecimque tribus a lateri- 
bus Lancinante . 

Nam vico Polia Paetici nomen est, quamvis singulis 
tantum syllabis utrumque nomen in unum enuntietur 
quippe POL PjET. quod ea equorum pascua fuisse signi- 
ficat , qua? Paeticus haberet . In altero huius agri vico, 
via Iulia , qua? per pontem tribus ab urbe millibus pas- 
suum meritoriis plerisque diversoriis frequens est, in ho- 
spitio quodam ad libram Publici vestigalis venerabilis an- 
tiquitatis monumentum inspexi, cuius inscriptionem hanc 
vobis affero 


FILI . POSVERVNT . MEMO 
ELIAM . PATPI . SVO . SATV 
RNIANO . POTIO . OBI 
TO . CVM . COMPARE . SVA 
VALENT IA>' A . VOLVSIA 


Latinus hic omnino titulus, sed Gra?cis aliquot lit- 
teris sparsim interpositis, quibusdam vix dum exasceatis. 

Videtis vero placuisse illis A. vocalem ad A graece con- 
sonantis effigiem figurare et IIATPI. litteris pene grae- 
cis scribere. Illud etiam inventu rarum prorsa oratione 
OBITO qua forma poetae libentius usi , ut apud Maro- 
nem, Morte obita. Sed quoniam video vos tam sitibun- 
dos ad haec inhiare ostendam et alia huius generis, quas 
toto agro vestro neglecta iacent. Et illud monumentum 
cum primis commemorabo, quod Chori II. ab urbe la- 
pide tot lanceis impetitum, diffractumque cernitur; fuit 
in eo vetustissima quaedam inscriptio, qua magna vetu- 
statis iniuria sublata altera haec super inducta est 


I T. TVRRANIVS . SEVERINVS 
CONIVGI . S V A E . CARIS S. 
BLICIAE . COSTANTINAE . VIVVS. F. 

■ 

In quo quidem titulo COSTANTIN/E. absque N. 
in prima Syllaba scriptum est. Uti COCERT. pro Con- 
certatio in Neronis nummo , quem paulo ante attrecta- 
bamus, et COS. pro Consul , passim in Romanorum mo- 
numentis . Neque legisse pigeat , quod Caneti Alimanae 
meae vico iu Aedicula Divi Blasii habetur antiquo lapide. 


M. IVNI. PAP. MAXIMI 
LIVI. D. PRAECELLIA. MAX 
IMINA . CONIVGI 
CARISSIMO. V. F. 


Ultra progressis in vico Tecliano aedicula Divae Te- 
clae offert sc alterum, specioso nomine Prsecelliae monu- 
mentum insigne, id ita inscribitur 

C. DVREN10 . SECV 
NDO . DORIFERO 
OMNIBVS . HONORI 
BVS . M. F. 

PRAECELLIA . PROCVLA 
MARITO . OPTIMO 


Erant vero Doripheri, si quis hoc curet, Praetoria- 
ni milites . Non procul hinc in vico Zumelis , Zamelum 
nunc vulgo dicitis, Praecelliae huius consanguinei iisdem 
nominibus Durenii secundi atque Praecelliae conditorium 
habuere , cuius inscriptio haec adhuc in platea foroque 
ipso spectatur 


M. PRAECEL 
LIVS . Q. F. 
PAP. VITVLVS 
SIBI . ET 
DVRENIAE . L. F. 

SECVNDAE 
VXORI . ET . SVIS 


Hos vero Praecellios Romanos Cives, atque eos qui- 
dem non ignobiles fuisse volo vobis ex Marco Tullio Ci- 
ceronis epistola comprobare , is enim familiaritatis suae 
libro XI1L cum ad Caesarem iam rerum potitum scri- 
beret , Praecellium quendam unice commendavit, Prae- 
cellium Caesaris necessarium, suum vero familiarissimum, 
virique optimi fdium, quem baduc adolescentem propter 
eius modestiam, humanitatem, animum, et amorem er- 
ga se singularem mirifice diligebat. Addit ad haec Prae- 
cellium adolescentis huius patrem re ipsa doctum se in- 
tellexisse , didicisseque sibi fuisse semper amicissimum , 
cumque de illis esse, qui irridere et obiurgare solitus 

esset, quod honorificentissime invitatus a Caesare non ei 
se coni ungeret, versumque illum Euripidis Ciceroni iden- 
tidem obiectaret n«rS> co^trrnv S<tth »x aofbs. Odi 
sapientem , qui sibi nihil sapit , quae dicta volvi ut co- 
gnoscatis Praecelliorum, qui ad nos transmigrarunt, pru- 
dentiam multis iam ab hinc annis scriptorum memoria 
commendatam . A Melo mox Plavio ad dexteram transi- 
to in colle Divo Martino sacro , qua fluvius Corduvius 
proxime labitur quinis ab urbe passuum millibus Turra- 
nia fere omnis familia uno comprehensa conditorio hnius- 
modi inscriptionem habet . 


P. TVRRANIO 
P. ANISIO . HII. 
VIR. TVRIAF, . ARI 
NIAE . P. TVRRANIAE 
P. ARINI . qB. OPTI. 
ANISI. TVRRAM 
VS . SECONDVS 
V. F. 


Quae ita explicari potest Publio Turranio Publio 
Anisio Quartumviro Turiae Arini» Publi» Turrani» Pu- 
blii Arinii libertae optimae Anisius Turranius Secondus 
vivens fecit . 

Iacet hic lapis ante altare, et assidue pedibus sacra 
facientium atteritur, ut multa iam in eo nomina exesis 
mediis dictionum partibus aboleri incipiant. Altare autem 
sustinet columnae Cippus, in quo ita scriptum 


IOVI 
O M 

Qu» quidem magni alicuius operis indicia sunt, 
unde magnas Turraniorum opes in hoc agro possimus 

existimare, qui quidem non apud nos tantum, sed et in 
reliqua Venetia celebres fuerint. Nam et Vicentiae, ut 
reliqua missa faciam ad Divi Felicis , ita legas . 


v. F. 

L. TVRRANIVS . L. F. 
VALENS 
SIBI . ET 
TERENTIAE . Q. F. 
PRISCAE . VXORI 
II. M. ET. L. S. H. N. S. 


Puto vero vos notas has litterarum singulis singulas 
punctis dissitas plerisque locis observasse, idque sibi vel- 
le , perinde ac si scriptum esset . HOC. MONVMEN- 
TVM. ET. LOCVM. SEPVLTVR.E. vel SEPVLCRI. JLE- 
REDES. NON. SEQVENTVR. cuius rei Horatium Flac- 
cum interpraetem habemus, qui libro Sermonum primo 
Satyravni. scripserit 

Hoc miserae plebi stabat commune sepulcrum 
Pantolabo scurrae , Nomentanoque nepoti . 

Mille pedes in fronte trecentos cippus in agrum 
Hic dabat haeredes monumentum ne sequerentur. 
In eadem urbe Viccntina alter eiusdem Turraniae fami- 
liae titulus his litteris notatus est , 


V. F. 

C. TVRRANIVS 
SECVNDI . LIB. 
EVANTHVS 
CONCORD. 

C. TVRRANIO 

PANTAGATHO . ET 
C. TVRRANIO 
EVTICHO 
LIB. O P T. 

Est et apud Marcum Tullium, epistolis ad Atticum, 
huius familiae celebritas eo loco quartae epistolae Quintus 
Frater, ut mihi videtur, quo volumus animo est in Pom- 
poniam , et cum ea nunc in Arpinati praedio erat , et 
sccum habebat hominem Divum Turranium . 

Quod vero ad familiae huius antiquitatem pertinet reliquiae 
monumenti Romae sunt io vico nunc Regula nuncupato ; in 
quo nomen elatura eorum est, qui Sergii Galbae Impe- 
ratoris Augusti Curatores anni secundi, imaginum do- 
mus Augusti cultoribus, signum libertatis restitutae de- 
dicarunt , inter quos adnotati sunt Caius Turranius Poly- 
bius, et Caius Turranius Florus , et Turranium Tragicum 
Poetam Naso celebrat dc Ponto Elegia ultima 

Musaque Turrani tragicis innixa cothurnis . 

Et quod ad Turraniam spectat et Aniciorum nomen, de 
quibus mentio superius habita, Romae etiam in aede Di- 
va» Mariae ad Busta Galiica scriptum legi . 

TVRRANIAE. ANICIAE 
IVL1ANAE . C. F. COIVGI 

Quorsum vero, dicet aliquis, tam multa de Turra- 
niis ? Aut ubi de nostris agitur quid eos Roma oportuit 
arccrsitos ? Dolor lmc me adegit inconsolabilis ob luctuo- 
sam amici mei Marcii Antonii Turranii memoriam , ta- 
metsi decimum iam annum eum desideramus; qui Grae- 
cis Latinisque litteris eruditissimus, philosophicis, et elo- 
quentiae studiis admirabilis, humanitate praecipua, pro- 
bitate incomparabili omnem veterum Turraniorum splen- 
dorem, et gloriam ad se unus attraxerat; quae fata im- 
pia , ne diu tanta saeculi felicitate frueremur iuvenem 
admodum magna omnium admiratione Philosophiam , ve- 
ram illam inquam, et elegantem Papiae prolitentem ini- 
quissime nobis invidere . 

Sed nostra iaui prosequamur . Ad primum hinc Ia- 
pidem in suburbano Musaeo iuxta portam aediculae Divo 
Iacobo sacrae fragmentum antiqui monumenti est , gen- 
tilium id meorum titulo dicatum: in quo cum plurima 
desiderentur , litterae tantum bae adhuc incolumes ve- 
tustatis iniuriam evasere 


D. M. 
CAPERTI 
AEVALENT 
I N A E . C. M. 

VALERIAN. 

C O I I V G I 


Intra aedem vero multa sunt ex quadrato quodam 
cippo unaquaque ex parte deiecta scalpro , ut ne sylla- 
bae quidem unius vestigium sit relictum , quod integre 
legi possit. Sed si mei me cognominis similitudine de- 
lectari patiamini, apponam ex Alba Iulia, quae in Ripen- 
sibus Noricis est, memoriam allatam in hunc modum 


I. O. M. STATVAM 
C. VALERIVS 
VALERIANVS 
EX . VISV . P. 


Non ignoratis autem, ut puto, ex Historiis Valeria- 
num Imperatorem anno salutis nostrae 256. Decio succes- 
sisse, qui dum in Rhetia, et Norico ageret, ab exer- 
citu imperator creatus, et mox Augustus factus, unde 
tot apud nostros Valeriani nominis monumenta . 

Sed nimium contamur Urbana recensere. Nam in 
Divi Petri libitinaria porticu Conditorium habemus Cu- 
sonii memoria celebre, quod indicio nobis est clarissimas 
familias hinc migrasse Venetias, incriptio ita habet 

D. M. 

QVINCTIA .MA 
XIMA . SIBI . ET 
GOIVGI . SVO 
CVSONIO. SEVE 
R1NO . V. F. 


Ne vero vos haesitare faciat quod QVINCTIA per 
CT. scriptum est , noritis et QVINCTVM, et QVINCTIVM 
eodem modo plerisque locis notatum esse, et antiqui id 
fuisse moris ostendit nomenclatura quaedam Romae apud 
Iulium Porcium, in qua fit mentio Augusti Tiberii Cae- 
saris Germanici , cui honorando adfuerint DOM1TIVS. 
AHENOBARBUS. Fuit is Neronis pater, et cognomentum 
id calumniosum duxisse Neronem apud Historicos legistis, 
post quem adscripti sunt F. QVINCTIVS. CRISPINVS. 
et T. QVINCTIVS. Sed iam nos ad se vocat praeclarus 
eius monumenti titulus; quem ad aedis primariae parie- 
tem , qui Aream praetoriam spectat apposuimus , supe- 
rioribus annis de vetustis Basilicae nostrae fundamentis 
erutum in eo nunquid ita scriptum meministis ? 


IMP. CAESARI 
M. AVRELIO . AN 
TON1NO . AVG. 

ARMENIACO 
MEDICO . PARTHI 
CO . PONT1F. 

MAX XX. 

IMP. III. PP. 

DIVI. ANTONINI .FU. 
DIVI . HADRIANI . NE 
POTI . DIVI . TRAIANI 
PARTHICI • PRONE 
POTI . DIVI . NERVAE 
ABNEPOTI 

D. D. 

Placet vobis nimirum Marcii Aurelii Antonini prin- 
cipis optimi conservata memoria; sed quod sexto, septi- 
mo, octavo, nono, et decimo versibus quinque, vel sex 
litterae mediae desiderantur , sollicitari videmini , si quid 
igitur industria nostra consequi poterimus, ea vos cura 
liberabimini . Sexto versu post absolutam locutionem PAR- 
THICO. M. incisum est, puto sic, non tota videtur, ut 
commodum ex Ausonio Gallo vobiscum iocer . 

Ita defossus in quadram lapis quattuor circiter ex 
hoc versu notas amisit . Hic igitur ego primum MAX. 
reposuerim , et quod sequitur ita substituendum existi- 
marim, ut legamus PARTHICO MAX. est enim usurpa- 
ta nuncupatio Maximi , ubi Parthicum ponitur , ut in 
nummo Severi PART. MAX. et super eodem Antonino 
Capuae ad pontem IMP. CuES. AVG. M. AVRELIVS. 
ANTONINVS. PIVS. FELIX. AVG. PARTHICVS. MAX. 
et reliqua, mox subsequatur PONTIFICI. MAXIMO. Sed 
tribus tantum litteris, MAX. uti scriptum, quia subiun- 
gendum est TRIB. POT. XX. hoc est Tribunitice Po- 
testatis Vigeties. Ita enim et nummorum, et aliarum in- 
scriptionum series deposcit, et litterarum quae deside- 
rantur numerus adamussim quadrat. Perdifficile vero est 
quid inter litteras IMP. et numerum ni. supplendum sit 
invenire , sed nisi me aliquot huiusmodi inscriptiones fal- 
lunt , et si alti mensurae crcbimus legendum est IMP. 
II. COS. IH. non enim plurium notarum capax locus est . 
Sed hoc dixerit quispiam divinare est, aut ex commodo 
suo commentarii, neque adeo exsolvere, quod recepi me 
nolle fabulas fabulari . Testibus igitur opus est, ut quod 
coniectura primum sum assecutus, re ipsa verum esse 
comprobetur. Opportune vero mihi praemanibus est Ur- 
bani Valeriani Patrui mei Itinerarium, qui quocunque se 
contulerit , totius antiquitatis vir studiosissimus, nihil u- 

squam, quod ad rerum memoriam faceret, quin excer- 
peret, describeretque praetermisit. Inter ea igitur, quae 
Mediolani facere ad antiquitatis cognitionem observavit , 
ex antiquo lapide titulum eiusdem Marcii Aurelii descri- 
psit eiusdem Antonini , eiusdem Augusti, eiusdem Pontificis 
Maximi, eiusdem Tribuniciae Potestatis, per quot vices id 
honoris gesserit , expresso numero. Ibi iam eumdem ter 
Consulem videbitis, eumdem Divi Antonini filium, Divi 
Hadriani nepotem, Divi Traiani Parthici pronepotem, Divi 
Nervae abnepotem, ut in nostro habetur. Sed ipsam in- 
scriptionem proferamus . 


IMP. CAESARI 
M. AVRELIO . ANTONIN. 
AVGVST. PONTIFICI . MAX. 

TRIB. POT. XVII. COS. III. 
DIVI . ANTONINI . PII . FIL. 

DIVI. HADRIANI. NEPOT. 
DIVI . TRAIANI . PARTHICI 
PRON. DIVI . NERVAE . ABN. 
AVXVMATES . PVBLICE 


Hic tamen quia scriptum non est quotiens Impera- 
tori fuerit, fortasse quis numerum eiusmodi ei titulo ad- 
ditum non esse ex more crediderit. Age igitur et hoc 
ostendamus apud veteres inveniri. Romae quidem in Ca- 
pitolio ab leva Romanae Curiae sub exteriore porticu, ubi 
nunc caput aheneum colossaeum ex Commodi statua prae- 
cisum et ruinarum invidiae praereptum, iuxta monumen- 
tum est hoc titulo notatitm. 

IMPERATORI . CAESARI . DITI . TRAIANI 
PARTHICI . F1L. DITI . NERVAE . REFOTI 
TRAIANO . HADRIANO . AVG. PONTIF. 

MAX. TRIBVNIG. POTEST AT. XX. 

IMP. U. COS. IU. FF. MAGISTRI 
V1C0RVM . VRBIS . REGIONYM. UU1* 


Iluius generis, et illud est, quod in Tusculano Ri- 
periae agro Veronensi habetur . 


IMP. 

CAES. AVG. ANTONINI 

PII . TtL. 

DIVI . HADRIANI ♦ NEP. 

DIVI 

TRA1ANI . PARTHICI 

PRONEP. 

DIVI . NERVAE . ABM 

EP. 

M. A V AELIO . ANTO 

NINO . 

AVGV5TO . ARM ENICO 

PONT 

MAX. TRIB. POTEST. 

XVI1II. 

IMP. II. COS. 111. 


BENACENSES 


Quod si plura huius generis vultis, in Arcu Fori Boa- 
rii legere est inter Lucii Septimii titulos . TRIB. POTEST. 
XII. IMP. XI. COS. III. et in eiusdem honore in triumphali 
arcu TRIBVNIC. POTEST. XI. IMP. XI. COS. HI. Nul- 
lam igitur haesitationem esse reliquam puto, quin resti- 
tuendum in nostro sit IMP. H. COS. III. quod angusta 
loci brevitas plurium nolarum ductus non admittit; qu;c 
vero subsequuntur etsi ipsa etiam intersecta, nullam ta- 
men aggerunt ambiguitatem , versu igitur nono ANTO- 
NINI. NOMEN, et decimo HADRIANI, nullius contro- 
versia reddendum , quod tam ex Imperatoriae adoptionis 
ordine, quam ex Mediolanensi Epigrammate manifestum. 
Sed quoniam quae ad pulcherrimae huius inscriptionis de- 
clarationem facere videbantur, satis videmur explicasse, 
ne minima quaeque colligando dictioni meae importuna 
quadam sedulitate vel fastidium, vel odium importem, 

praeteritis aliquot sermoni finem imponemus. Cum id igi- 
tur viri Bellunenses, habeatis, quod me vobis receperam 
exibiturum , de Belluni nomine demutationis rationem , 
adhaec multa antiquitatis vestrae, testimonia urbis origi- 
nem, et conditorem. Ausimque dicere me operae pretium 
meruisse , quod omni ut puto reiecta controversia vobis 
eum adinvenerim , et Flavium amnem tot annos e me- 
moria mortalium elapsum restituerim. Superest ut quan- 
do flumen vestrum reperistis, et ipsum Urbis vestrae si 
non conditorem omni dubio procul ampliatorem agnovistis 
grato eum animo suscipiatis, marmoreumque illud con- 
ditorium C. FLAVII. 110STILU. in quo vestrae urbis 
historia tam eleganter descripta est , in urbem inferri 
procuretis, et insigniori aliquo loco supra columnas IUI. 
sustolli decernatis , eosque honores monumento huic ha- 
beatis , quos ipsi Flavio , si apud vos versatus esset, difer- 
ri minime negaretis. Quale enim et quantum ad virtutem 
incitamentum posteris vestris relicturi estis, cum per vos 
didicerint, se non ex Alpinis cautibus, non ex roboribus 
iis , quae frequentia adeo , passim apud nos pullulant , 
sed ex Romano sanguine progenitos, sed Herculis nobi- 
litatem universam generi suo primordia dedisse . Unde 
enim malit quispiam humano praeditus ingenio oriundum 
se gloriari , quam ab his gentibus , quae omni virtutum 
genere, praeclaraque rerum ergregie gestarum celebritate 
populos nationesque omnes , ut palam est , antecessere . 
Sed laetissimum illum, et universae civitati vestrae iucun- 
dissimum diem- mihi videre videor , cum indicta solemni 
pompa conditorium illud transferetis, egoque comes ad- 
ditus ne sine cantu et laudatione Hostilio parentetis; 
honores, quos ut Heroi decernere constitueritis, Carmi- 
ne hoc qualicunque celebraturus adveniam. 

EI7SD31<E FXSBJI TALES-IAITI 

VMJI9 FATALE GENETHLIACON 


on quia ad ingratas cantarim scepius aures 
Meque diu rerum domini sub acerba retentum 
Servitia , in longos nulla mercede labores 
Impulerint , nostro pretium e sudore ferentes ; 

Non quia fors graviora manent , et si quid iniquce 
Sorti aberat vatum , Musarum , et Apollinis hostis 
A Morinis usque extremis ad sceptra vocetur 
Romula , ne qua bonis superet spes artibus olirn ; 
Idcirco Hostili factum memorabile Flavi 
Dissimulem , ccecove premi sub carcere in umbris 
Perpetiar iuvenem egregium , prostantibus ausis 
Insignem , patria primus qui moenia nostro 
Signavit , nomenque dedit , quod nulla abolebit 
Posteritas , si rite manent sua munera fortes . 

Unde autem primum ingrediar , quid deinde secundum 
Expediam ? Quis erit postremi carminis ordo ? 

An memorem quotiens Carnorum e vallibus imis 
Noricisve iugis , Rhatorum aut montibus imbres 
Bellorum ingruerint , tempestasve atra , Cateys 
Teutonicis , tonitruque armata , et sulfure campis 

Perniciem minitata , novant qua verteret urbem , 
Cum strage irruerit , miuoque invecta recenti 
Diluvio fossas , et nondum iacta replerit 
Fundamenta lue fceda , illunieque nefanda 
Tantum odii poterat virtus aliena parare 
Ut tu impendentis cernens discrimina damni 
JSil conlatus ad heee iuvenum fortissime contra 
Teque tuosque omnes pro libertate tuorum 
Pro patria , natis , uxoribus , igne penatum 
Duxeris haud dubiam in mortem 5 molesque ruentis 
Firmaris pilo longis hastilibus undas 
Alpinas iuncto legionum umbone sub ipsos 
Reppuleris fontes , vallem tutatus amoenam 
Quantus eras meminisse iuvat cum bella cieres 
Oppositis ad difficilis certamina Martis 
Corporibus caderentque hostes , caderentque tuorum 
Agmina: Tu vallo nunquam , aut statione repulsus 
Obstares , implens hostili sanguine fossas 
Et quotiens motus alicuius prcescius Alpes 
Praerepto ante loco tacitus superaris et hostes 
Incautos ipsis in castris tuta tenentes 
P erque nives , et aquas , et inaccessas convalles 
Aggressu stragem horribilem sub nocte silenti 
Edideris , modo luce palam deieccris arces , 

Arces in tumulis altas , caeloque propinquas 
Perruptis vastis saxorum mollibus imo 
Aequaris , prcedamque omnem , et captiva Teris cum 
Corpora militibus sociis donaris habenda . 

Sic vestem et gemmas , tuaque agmina prodigus aure 
Barbarico ditaris erunt , heee nota per ccvnm 
Haud ulli reticenda , et ut ostibus inde tremendus 
Cesariem vallis circumsurgentibus auctam 
Concuteres , tremerentque tuis de laudibus omnes. 

Quid quod- eques totiens audaci corde periclum 
A patria castrisque procul cum cede repulsum 
Sustuleris , pacemque tuis , atque otia terris 
Incolumem dederis . Tu bello fortis et acri 
Prossenlique animo , casusque paratus in omnes 
Italice fines tutaris , et oppida condis , 

Tu campis titulos , fluvio tu nomina nostro 
Imponis , tu monstra domas , tu Norica mactas 
Prodigia , immanem funestis dentibus aprum 
Qui laetos vastabat agros , qui corpora letho 
Mille virum dederat , nostris qui vallibus unus 
Horror erat , quos non manifesta in morte minaces 
Teutonici , Camique feri , invictique Liburni 
Terrebant , captave semel statione movebant 
Hos fera fulmineis turbabat viribus arma 
Se super iniiciens , ferro in penetrabile tergus 
Opponens , densar cuneo , servare phalanges 
Pervadebat , et uni omnis locus usque patebat . 
Omnis Ager, nemus omne, iuga omnia, robur in armis 
Tale et tanta feris inerat violentia sannis , 

Hic tamen unius lethali concidit ictu . 


Hostili et vires maioris fulminis olim 
Expertus non ore tonat , non dente coruscat, 

Non statu inflammat segetes , non dura valent um 
M embra canumque, virumque, et equorum vulnere adacto 
Discerpit , spargitve ferox , sed vasta rubenti 
Terga volutat humi pilo confossus amaro 
Exantmusque iacet uno penetrabilis ictu : 

Te Flavi comites Peto clamore salutant 


In ccelumque ferunt , laudesque, et carmina dicunt 
Hostihque secant truncis et marmore nomen 
Quos autem tibi dat titulos Sertorius , armis 
Incljtus , insignis pietate , boncc unus amator 

Indolis ; ille tuis pretium virtutibus addens 
Te clypcis ornarat , et hasta , et torquibus aureis 
Mox alio dux magnanimus te munere dignum 
Iam genti , lauribusque suis adscripserat , idem 
Te donarat equo , te laurentalibus aris 
Laudarat , validisque viris cequarat honore 
Et nunc Flaviolum de te cognomine campum 
Dicit , datque tuo nomen de nomine Anaxo 
At legio Volscorum omnis , latia omnis , ut unum 
Luctificae, ultorem cladis , conspexerat , unum 
Esse virum voluit , qui de virtute recentem 
Urbem appellaret , sic vir , sic unus in omen 
Cessit , e/ unanimi dixerunt voce Virunum 
Posteritas quam mox Bellunum dixit amoenam 
Nos tamen ingrati cives tua frusta sub alta 
Condita lutmo latitare diu , ccecaque sinamus 
Nocte premi sine laude rogi , sine honore sepulcri 
Teque parentem urbis , te nostri sanguinis altum 
Aiwtorem tantis bene gestis rebus abire 
Indecorem patiamur , et haud dubitanda professi 
Demum illaudatum , ignotumque iacere feramus ? 
Non ita , sed quoniam tua tandem cognita virtus 
Tempore post longo potuit superare protervam 
Fortunae invidiam , esque tuae iam redditus urbi 
Non eris in caecis latebris , hnmilive recessu 
Verum humeris procerum mediam tolleris in urbem 
Conspicuoque loco celsus statuere , columnis 
Quattuor erectus , structo de marmore cippo 
Felicique urbem salvere in saecula dices 
Omine , eumque tua Bellunum laude vigebit 
Non humilis , sive hanc veteri cognomine gentes 
Sive nono appellare volent , tibi semper honores 

Lceta cohors iuvemtm , et florenti cetate puella 
Instituent circa tumulum tibi munera ponent 
Nempe ubi scevitiam scelerati frigoris aerem 
Februus incipiet flatu emollire Favonii 
Orgyaque Icetique chori pro numine Bacchi 
Antiquo de more aderunt , neque tibia cantum 
Festa suum invideat , neque vir , neque fcemina vultum 
TJlla suum ostentet , sed velent ora cavatis 
Corticibus , sumatque virilem fcemina vestem 
Et vir fcemniea incedat per compita palla 
Plebsque omnis saliant unctos insana per utres 
Hi Icet as ducent choreas , neque classica , et arma 
Cessabunt , hastcequc novo conamine in cedes 
Adlisce , admisso de quadrupedante vetusto 
Ritu , ubi nulla ioco sessoris ephippia , nullum 
Sustentet plantas vinclum , sed sola sub armos 
Genua iuvent ( mos iste tuus ) tibi lecta inventus 
Insidens in equis solvet sic iusta quot annis 
Ad tumulum , et monumenta tuo de nomine facta 
Hoc autem insigni laxabunt pectora ludo 
Praestantes virtute viri , namque ordine ducto 
Augustee quacunque domus sese angulus amplae 
Obtulerit plateae , pilasve obiecerit , illi 
Hastam insertabunt , et equo rapiente ferentur 
In murum , piceasque trabes in frusta fragoso 
Cum sonitu imminuent. Favor hinc plaususque theatri 
Non aberit , pannisque albus , quem victor adoptet 
A st alii excussi dorso , nixuque repulsi 
Inque fimum immundum revoluti cuncta sedentum 
Pectora concutiant risu , et clamoribus altis 
Tota theatra sonent , donec fortissimus unus 
Pluribus effractis valido certamine contis 

Insignem moveat palmam , et tua poegmata circum 
Quce sargent lauris ornata virentibus , atque 
Effuso large vinoque et lacte natabunt 
Laetus equos agitet , tibi Jigat praemia laetus . 


FINIS 

